marsh-mellow/assamese_wikipedia huggingface dataset:
চকা () হৈছে এখন বৃত্তাকাৰ বস্তু যি সাধাৰণতে এটা অক্ষত দিয়া হৈ ঘূৰি ফুৰিব পৰা বস্তু হিচাপে ব্যৱহৃত হয় ই মানৱ ইতিহাসৰ অন্যতম গুৰুত্বপূৰ্ণ আৱিষ্কাৰ চকা সাধাৰণতে পৰিবহণৰ মাধ্যমত ব্যৱহৃত হয়, যেনে গাড়ী, ৰথ, চাইকেল আদিত

 ইতিহাস 
চকাৰ আৱিষ্কাৰৰ ইতিহাস অতি প্ৰাচীন ই নিউলিথিক যুগৰ শেষৰ ফালে মেছ'পটেমিয়াত সম্ভৱতঃ প্ৰথমবাৰৰ বাবে ব্যৱহাৰ হৈছিল প্ৰাচীনতম চকাৰ আৱিষ্কাৰৰ প্ৰমাণ খ্ৰীষ্টপূৰ্ব ৩৫০০ চনৰ পৰা পোৱা যায় এই চকাবোৰ মাটিৰ পাত্ৰ বনোৱাৰ চাকৰি হিচাপে ব্যৱহাৰ হৈছিল পৰৱৰ্তী সময়ত ইয়াক গাড়ী আদি যানবাহনত প্ৰয়োগ কৰা হ'ল

 গঠন আৰু কাৰ্যপদ্ধতি 
চকা সাধাৰণতে এবিধ ডাঠ বৃত্তাকৃতিৰ হয়, যাক এটা অক্ষত সংলগ্ন কৰা হয় এই ব্যৱস্থাই অতি সহজে ঘূৰি ফুৰিব পৰা ব্যৱস্থা প্ৰদান কৰে, যাৰ ফলত বৰঙণি বা ঘৰ্ষণ শক্তি কম হয় চকাৰ এই বৈশিষ্ট্যই পৰিবহণ ব্যৱস্থাত এক বিপ্লৱ আনিছিল

 ব্যৱহাৰ 
চকা আজিৰ যুগত বহুবিধ স্থানত ব্যৱহৃত হয়:
 মটৰ গাড়ী, বাছ, ট্ৰাক, চাইকেল, ৰে'ল আদি যানবাহনত 
 ঘড়ী, লিফ্ট আদিৰ যান্ত্ৰিক ব্যৱস্থাত 
 উৎপাদন কাৰখানাত টানিব পৰা ট্ৰলি আদিত 
 কাৰখানৰ যন্ত্ৰ, কৃষিযন্ত্ৰ আদি উপকৰণত

 বিজ্ঞানৰ ক্ষেত্ৰত চকাৰ ভূমিকা 
চকা হৈছে মানৱ সভ্যতাৰ ভিতৰতে এক গুৰুত্বপূৰ্ণ সৰল যন্ত্ৰ ই বলৰ দিশ পৰিবৰ্তন আৰু গতিশক্তি সৃষ্টিৰ বাবে সহায় কৰে

 সংস্কৃতি আৰু প্ৰতীকত চকা 
চকা বহু সংস্কৃতি আৰু ধৰ্মত প্ৰতীক হিচাপেও ব্যৱহৃত হৈছে ভাৰতীয় ধৰ্মসমূহত 'ধৰ্মচক্ৰ' এটা পবিত্ৰ প্ৰতীক, যাক বৌদ্ধ ধৰ্মত বুদ্ধৰ উপদেশৰ প্ৰতীক হিচাপে গণ্য কৰা হয় ভাৰতৰ জাতীয় পতাকাতো 'ধৰ্মচক্ৰ'ৰ ছবি থাকে

 চকাৰ বিকাশ 
আধুনিক যুগত চকা বিভিন্ন ৰূপত বিকশিত হৈছে:
 এয়াৰ-ফিল্ড টায়াৰ: যত বায়ু ভৰ্তি থাকে 
 ট্ৰাকৰ চকা: বুলডোজাৰ আদি যানত ব্যৱহৃত, যত বিস্তৃত চকা থাকে যাতে ভূ-পৃষ্ঠৰ সৈতে অধিক ঘৰ্ষণ পোৱা যায় 
 মেগলেভ চকা: যি চুম্বকীয় ভাসন ( ) ব্যৱহাৰ কৰে  উদাহৰণস্বৰূপে মেগলেভ ৰে'ল

 চকাৰ প্ৰযুক্তি উন্নয়ন 
চকাৰ সৈতে জড়িত প্ৰযুক্তি অব্যাহতভাৱে উন্নয়ন হৈছে নিউমেটিক টায়াৰ, আলয় হুইল, ডিস্ক ব্ৰেক,  (-  ) আদিৰ লগত চকাৰ সমন্বয় ঘটোৱা হৈছে

 তথ্যসূত্ৰ 

শ্ৰেণী:প্ৰযুক্তি
চকী () দৈনন্দিন জীৱনত বহিবলৈ ব্যৱহৃত এবিধ আচবাব৷ আউজিবলৈ ব্যৱস্থা থকা এইবিধ আচবাবৰ সৰ্বসাধাৰণতে চাৰিটা খুৰা থাকে যদিও কেতিয়াবা তিনিটা বা বেছি খুৰা থকাও দেখা যায়৷ ইয়াক কাঠ, ধাতু আদি বিভিন্ন পদাৰ্থৰে নিৰ্মাণ কৰা হয়৷ ঠাইভেদে চকী বিভিন্ন ক্ষেত্ৰত ব্যৱহাৰ হয়৷ 
পদাৰ্থ
চকী বিভিন্ন পদাৰ্থৰে নিৰ্মাণ কৰা হয়৷ এই পদাৰ্থবোৰৰ ভিতৰত কাঠ, ধাতু বা অন্য কঠিন পদাৰ্থ থাকে৷ কেতিয়াবা একাধিক পদাৰ্থৰে চকী নিৰ্মাণ কৰা হয়৷ যেনে খুৰা আৰু আন অংশ ধাতুৰে আৰু বহা - আউজা অংশ প্লাষ্টিকেৰে নিৰ্মাণ কৰে৷ চকীত বহা অংশ প্লাষ্টিক, কাঠ আদি কঠিন পদাৰ্থ থাকে অথবা কুচন জাতীয় আৱৰণ থাকে৷ দেখানিয়াৰ কৰিবলৈ অথবা বায়ু অহা যোৱা হ'বলৈ সুবিধা হ'বলৈ চকীত কেতিয়াবা ফুটা ৰখা হয়৷

চকী অধিক সৃষ্টিশীল সামগ্ৰীৰ পৰাও বনাব পাৰি, যেনে কাটলেৰী আৰু কাঠৰ খেলা ইটা, পেঞ্চিল, প্লাম্বিং টিউব, ৰছী, ঢেঁকীযুক্ত কাৰ্ডব'ৰ্ড, আৰু পিভিচি পাইপৰ দৰে পুনঃব্যৱহৃত সামগ্ৰী আদিৰ পৰা বিৰল ক্ষেত্ৰত বিশেষকৈ শিল্প বা পৰীক্ষা-নিৰীক্ষাৰ ৰূপ হিচাপে অস্বাভাৱিক সামগ্ৰীৰে চকী তৈয়াৰ কৰা হয় লাটভিয়াৰ এজন ইণ্টেৰিয়ৰ ডিজাইনাৰ ৰেইমণ্ডছ চিৰুলিছে আগ্নেয়গিৰিৰ শিলৰ পৰা হাতেৰে ওলমি থকা চকী এখন তৈয়াৰ কৰিছিল ডাচ জাৰ্মান ডিজাইনাৰ পিটাৰ ব্ৰেনাৰে ললিপপৰ চেনিৰ পৰা এখন চকী তৈয়াৰ কৰিছে, য'ত ৬০ পাউণ্ড (২৭ কিলোগ্ৰাম) মিঠাইৰ চেনি আছিল৷

ব্যুৎপত্তি
পুৰণি ফৰাচী  ("চকী, আসন, সিংহাসন"), লেটিন  ("আসন")ৰ শব্দৰ পৰা ত্ৰয়োদশ শতিকাৰ আৰম্ভণিত ইংৰাজী ভাষালৈ   শব্দটো আহিছে৷

চকীৰ প্ৰকাৰ
যুগ যুগ ধৰি বিভিন্ন ধৰণৰ চকীৰ উন্মেষ ঘটিছে, কিছুমান আনুষ্ঠানিক ব্যৱহাৰৰ ওপৰত ভিত্তি কৰি, আৰু কিছুমান ঘৰুৱা প্ৰয়োজনৰ ওপৰত ভিত্তি কৰি, আৰু কিছুমান কৰ্মক্ষেত্ৰৰ ভিতৰত বা বিভিন্ন বৃত্তিৰ প্ৰয়োজনীয়তাৰ ওপৰত ভিত্তি কৰি
অফিচৰ চকী
কাৰ্যালয়ৰ চকী হল কাৰ্যালয়ৰ ভিতৰত কৰ্মচাৰীয়ে ব্যৱহাৰ কৰা চকী আধুনিক অফিচৰ চকীবোৰ সাধাৰণতে এডজাষ্টেবল আৰু চকাযুক্ত চকীৰ ভৰিত কেষ্টাৰ চকা সংলগ্ন কৰি অধিক গতিশীলতা প্ৰদান কৰা হয়

ডাইনিং ৰুমৰ চকী
ডাইনিং ৰুমৰ চকীৰ এক নিৰ্দিষ্ট ধৰণৰ ডিজাইন থাকে আৰু ইয়াক ডাইনিং ৰুমৰ টেবুলৰ চাৰিওফালে ব্যৱহাৰ কৰা হয় ইয়াক বেছিভাগ সাধাৰণ আৱাসিক ঘৰত পোৱা যায় আৰু আনুষ্ঠানিক পৰিৱেশতো দেখা পোৱা যায়, যেনে যিকোনো আনুষ্ঠানিক অনুষ্ঠান বা অভ্যৰ্থনা য'ত আনুষ্ঠানিক খাদ্য বা ভোজ-ভাত অন্তৰ্ভুক্ত কৰা হয়

কৰ্ম চকী
কৰ্ম চক বা ৱৰ্ক চেয়াৰ হৈছে কোনো বিশেষ পেছা বা পৰিৱেশৰ প্ৰয়োজন অনুসৰি খাপ খোৱা বিশেষ চকী উদাহৰণস্বৰূপে, উচ্চতাত বহি কাম কৰা সকলৰ বাবে এনে চকী ব্যৱহাৰ কৰা হয়; সাধাৰণতে ইয়াৰ উচ্চতা অধিক৷

ৰকিং চেয়াৰ
কিছুমান চকীত ভৰিৰ তলত দুটা বক্ৰ কাঠৰ বেণ্ড (ৰকাৰ বুলিও কোৱা হয়) সংলগ্ন হৈ থাকে ইহঁতক ৰকিং চেয়াৰ বা দোলন চকী বোলা হয়

আঁঠু লৈ থকা চকী
আঁঠু লৈ থকা চকী এখনে শৰীৰৰ ওজন সহ্য কৰিবলৈ চকীৰ শৰীৰৰ অতিৰিক্ত অংশ হিচাপে আঁঠু যোগ কৰা হয়৷ ছিট-ষ্টেণ্ড চকী এখনে বহাজনৰ শৰীৰৰ বেছিভাগ ওজন ভৰিৰ মাজত ভগাই দিয়ে বহু চকী পেডযুক্ত বা কুশ্বন থাকে কুশ্বন কেৱল চকীৰ আসনত, আসন আৰু পিঠিত, বা চকীখনৰ যিকোনো হাত থোৱা বা ভৰি থোৱা ঠাইতো  হব পাৰে কুশ্বনে শৰীৰৰ বিভিন্ন অংশলৈ ওজন স্থানান্তৰিত নকৰে (যদিহে চকীখন ইমান কোমল নহয় যে আকৃতি সলনি নহয়) কিন্তু কুশ্বনে চকী আৰু শৰীৰৰ মাজৰ সংস্পৰ্শৰ ক্ষেত্ৰফল বৃদ্ধি কৰি ওজন বিতৰণ কৰে, আৰু এইদৰে যিকোনো এটা বিন্দুত চাপৰ পৰিমাণ হ্ৰাস কৰে ইয়াৰ বিপৰীতে কঠিন কাঠৰ চকী এখন কঠিন অনুভৱ হয় কাৰণ বহা মানুহ আৰু চকীখনৰ মাজৰ সংস্পৰ্শ বিন্দু সৰু কুশ্বনৰ পৰিৱৰ্তে ওজন বিতৰণৰ একে প্ৰভাৱৰ সৈতে নমনীয় সামগ্ৰী, যেনে বেতৰ ব্যৱহাৰ কৰিব পাৰি

তথ্যসূত্ৰ

শ্ৰেণী:আচবাব
চকু (ইংৰাজী:) হৈছে দৰ্শন অংগ চকুৱে পোহৰক নিউৰণত বিদ্যুৎ-ৰাসায়নিক সংকেতলৈ ৰূপান্তৰ কৰে চকুৰ আইৰিছে চাৰিওকাষৰ পোহৰক নিয়ন্ত্ৰিতভাৱে লেন্স মাজেৰে প্ৰৱেশ কৰিবলৈ দিয়ে এই পোহৰক নিউৰণে কিছুমান সংকেতৰূপে স্নায়ুৰ সহায়ত মগজুলৈ প্ৰেৰণ কৰে মগজুত এই সংকেতৰ বিশ্লেষণ হয় আৰু জীৱই দেখা পাবলৈ সক্ষম হয় প্ৰায় ৯৬ প্ৰাণী প্ৰজাতিৰ জটিল দৰ্শন তন্ত্ৰ আছে ম'লাস্কা, ক'ৰডাটা আৰু সন্ধিপদীবোৰৰ ইমেজ-ৰিছল্ভিং চকু থাকে

সূক্ষ্মজীৱ বোৰৰ চকুৰ গঠন অতি সৰল, কেৱল আন্ধাৰ আৰু পোহৰহে চিনাক্ত কৰিব পাৰে 

গঠন
মেৰুদণ্ডী আৰু অন্য কিছুমান জীৱৰ চকুত ৰেটিনা নামৰ একতৰপ স্নায়ু কোষেৰে গঠিত এখন পোহৰ-সংবেদী পৰ্দা থাকে ৰেটিনাত শংকু কোষ (ৰঙৰ বাবে) আৰু দণ্ড কোষ (কম পোহৰৰ বাবে) নামৰ দুই প্ৰকাৰৰ কোষ থাকে এই কোষবোৰে ৰেটিনাত আপতিত পোহৰক নিউৰেল সংকেতলৈ ৰূপান্তৰ কৰে এই সংকেত অপটিক স্নায়ুৰ মাধ্যমেদি মগজুত প্ৰৱেশ কৰে এনে চকুবোৰ কিছু গোলাকৃতি আৰু গোলকটো ভিট্ৰিয়াছ হিউমাৰ নামৰ এবিধ জেলী-সদৃশ স্বচ্ছ তৰলেৰে পূৰ্ণ হৈ থাকে পোহৰৰ প্ৰৱেশ পথত (পিউপিল) এখন লেন্স থাকে আৰু লেন্সখন আইৰিছ নামৰ এবিধ পেশীয়ে ধৰি ৰাখে আইৰিছৰ চাৰিওকাষৰ পেশীৰ সংকুচন-প্ৰসাৰণৰ বাবে পিউপিলৰ আকাৰ সৰু-ডাঙৰ হব পাৰে, ফলত চকুত প্ৰৱেশ কৰা পোহৰৰ মাত্ৰা নিয়ন্ৰিত হৈ থাকে, আৰু অত্যধিক পোহৰত দিক্ ভ্ৰান্ত হোৱাৰ অনুপাতো হ্ৰাস কৰেমাছ, উভচৰ আৰু সাপ আদিৰ চকুৰ লেন্সখনৰ আকৃতি অপৰিবৰ্তনীয়, কাৰ্যপদ্ধতি কেমেৰাৰ দৰেই    :       ,   ?

সন্ধিপদী প্ৰাণীবোৰৰ যৌগিক চকু থাকে এনে চকু বহুতো সৰল ক্ষুদ্ৰচকুৰে গঠিত এই ক্ষুদ্ৰচকুবোৰে প্ৰত্যেকে স্বাধীনভাৱে এক বা বহুতো ছবি গঠন কৰিব পাৰে ইহঁতৰ প্ৰত্যেকৰে এখনকৈ নিজা লেন্স আৰু আলোকসংবেদী কোষ থাকে কিছুমান যৌগিক চকুত ষড়ভূজাকৃতিত সজ্জিত ২৮,০০০ পৰ্যন্ত এনে ক্ষুদ্ৰচকু থাকে এনে চকুৰ দৰ্শন ক্ষেত্ৰ সম্পূৰ্ণ ৩৬০ প্ৰতিটো ক্ষুদ্ৰচকুৱে পঠিওৱা ছবিসমূহৰ পৰা মগজুত এখন উচ্চ মানৰ ছবি গঠন হয় 

তথ্য সংগ্ৰহ

শ্ৰেণী:প্ৰাণীৰ গঠন
শ্ৰেণী:শৰীৰস্থান
চকোৱা চাউল বা চকোৱা ধান অসমৰ বিভিন্ন ঠাইত উৎপাদিত এবিধ থলুৱা জাতৰ শালিধান এই চাউলবিধত এমিলুজ উপাদান (শৰ্কৰা অণু) তুলনামূলকভাৱে কম পৰিমাণে পোৱা যায় আন চাউলসমূহত এমিলুজ উপাদান ২০-২৭ হোৱাৰ পৰিৱৰ্তে চকোৱা চাউলত এই পৰিমাণ ১২-১৭ হয় চকোৱা চাউল কিছু পৰিমাণে আঠাজাতীয় হয় উইলিয়াম উইলছন হাণ্টাৰে ১৮৭৯ চনত প্ৰকাশ পোৱা তেওঁৰ গ্ৰন্থ এ ষ্টেটিষ্টিকেল একাউণ্ট অফ আছামত অসমত পোৱা ৮৭ বিধ চাউলৰ কথা উল্লেখ কৰিছে আৰু ইয়াৰ ভিতৰত চকোৱা চাউল অন্যতম চকোৱা চাউল ইমানেই কোমল যে অসমৰ লোকে ইয়াক নিসিজোৱাকৈ কেৱল পানীত তিয়াই ৰাখিয়েই কোমল চাউল হিচাপে ব্যৱহাৰ কৰে বুৰঞ্জীবিদ সূৰ্যকুমাৰ ভূঞাই হিষ্ট্ৰি অফ আছাম (১৯৬৫) শীৰ্ষক গ্ৰন্থত আহোম সৈন্যবাহিনীয়ে চকোৱা চাউলৰ পৰা প্ৰস্তুত কৰা কোমল চাউল খাদ্য হিচাপে গ্ৰহণ কৰাৰ কথা উল্লেখ কৰিছে
চকোৱা চাউলৰ সৈতে বুট,নাৰিকল, আদা আৰু জলকীয়াৰ জুতি
বিৱৰণ
চকোৱা চাউলৰ গা-গছজোপা প্ৰায় ১৫৮ চেঃমিঃ ওখ হয় এটা গোছাত গড়ে ৯ ডালকৈ নল থাকে আৰু ইয়াত গড়ে ১৫৮ টা পূৰ্ণ বীজ থকাৰ বিপৰীতে পতান থাকে ১৫ টা  

প্ৰকাৰ
হাণ্টাৰে চকোৱা চাউলৰ তিনিবিধ প্ৰকাৰৰ নাম উল্লেখ কৰিছে আৰু এয়া হৈছে গৰু চকোৱা, সৰু চকোৱা আৰু বৰ চকোৱা তিতাবৰৰ ধান গৱেষণা কেন্দ্ৰ প্ৰতিষ্ঠা হোৱাৰ পিছত অসমৰ বিভিন্ন ঠাইৰ পৰা চকোৱা চাউলৰ প্ৰায় ২৩টা সঁচ সংগ্ৰহ কৰি সংৰক্ষণ কৰাৰ ব্যৱস্থা কৰা হৈছে

উৎপাদন
অসমৰ তিনিচুকীয়া, ধেমাজী, ডিব্ৰুগড়, লখিমপুৰ, শিৱসাগৰ, যোৰহাট, গোলাঘাট, নগাওঁ, মৰিগাওঁ আৰু শোণিতপুৰ জিলাতে প্ৰধানকৈ ইয়াৰ খেতি কৰা হয় যদিও মাজুলী আৰু দৰং জিলাতো চকোৱা চাউলৰ খেতি দেখা যায়
চকোৱা চাউলৰ উৎপাদন চক্ৰটো ১৩৫-১৬৫ দিনীয়া ভূঁই ৰোৱা কাৰ্য জুন-জুলাই মাহত আৰম্ভ হয় আৰু নৱেম্বৰ-ডিচেম্বৰ মাহত শস্য চপাবৰ বাবে উপযোগী হৈ উঠে প্ৰতি হেক্টৰ মাটিত এই ধানবিধৰ গড় উৎপাদন ২.৫ টন কিন্তু অসমৰ কৃষকসকলে ঘৰত খাবলৈ আন ধানসমূহৰ লগতেই খেতি কৰা ওখ পৰম্পৰাগত চকোৱা চাউলৰ উৎপাদন প্ৰতি হেক্টৰত ১ টনতকৈ বেছি নহয় ৰদ বা পোহৰৰ প্ৰতি সংবেদনশীলতাৰ বাবে ৰদ পৰা সময়ছোৱাৰ ওপৰত নিৰ্ভৰ কৰি ইয়াৰ বৃদ্ধি বা উৎপাদনত হীন-দেঢ়ী ঘটিব পাৰে

ভৌগোলিক স্বীকৃতি
২০১৬ চনত শিৱসাগৰ জিলাৰ সেউজ সতীৰ্থ নামৰ এক প্ৰতিষ্ঠানে অসম কৃষি বিশ্ববিদ্যালয়ৰ সহযোগত চকোৱা চাউলক ভৌগোলিক স্বীকৃতি প্ৰদানৰ বাবে আবেদন জনায়:...147991124. ২০১৯ চনৰ ২৪ অক্টোবৰত প্ৰকাশ পোৱা ভাৰত চৰকাৰৰ ভৌগোলিক স্বীকৃতি পঞ্জীয়ন বিভাগৰ পৰা প্ৰকাশ পোৱা পত্ৰিকা ১২৪ সংখ্যক সংস্কৰণত চকোৱা চাউলক ভৌগোলিক স্বীকৃতি প্ৰদান কৰা হয়

তথ্য সংগ্ৰহ

শ্ৰেণী:শস্য
শ্ৰেণী:অসমৰ কৃষি
শ্ৰেণী:ভাৰতৰ ভৌগোলিক স্বীকৃতি
চক্ৰধ্বজ সিংহ () হৈছে সাহিত্যৰথী লক্ষ্মীনাথ বেজবৰুৱাদেৱৰ দ্বাৰা ৰচিত এখন উল্লেখযোগ্য ঐতিহাসিক নাটক এই নাটকৰ কথাবস্তু বেজবৰুৱাই প্ৰধানকৈ হেমচন্দ্ৰ গোস্বামীৰ শৰাইঘাটৰ যুদ্ধ নামৰ প্ৰবন্ধৰ পৰা চয়ন কৰিছে অসমৰ অতীত গৌৰৱ অসমীয়াৰ আগত দাঙি ধৰিবলৈহে বেজবৰুৱাই এই নাটকখন ৰচনা কৰিছিল ঐতিহাসিক নাটকৰূপে এই নাটকখনৰ অসমীয়া নাট সাহিত্যৰ বুৰঞ্জীত এক সুকীয়া স্থান আছে

লেখকৰ বিষয়ে

লক্ষ্মীনাথ বেজবৰুৱা (; ১৮৬৪-১৯৩৮) আধুনিক অসমীয়া সাহিত্যৰ এজন পথ-প্ৰদৰ্শক কবিতা, নাটক,গল্প, উপন্যাস, প্ৰৱন্ধ, ৰম্যৰচনা, সমালোচনা, প্ৰহসন, জীৱনী, আত্মজীৱনী, শিশুসাহিত্য, ইতিহাস অধ্যয়ন, সাংবাদিকতা আদি সকলো দিশতে বেজবৰুৱাৰ অৱদান অমূল্য কৃপাবৰ বৰুৱা ছদ্মনামত বেজবৰুৱাই সাহিত্য সৃষ্টি কৰি এজন সমাজ সংস্কাৰক হিচাপেও চিনাকি দিছে

কথাবস্তু
স্বৰ্গদেউ চক্ৰধ্বজ সিংহৰ ৰাজত্ব কালত লাচিত বৰফুকনৰ নেতৃত্বত মোগল সৈন্যৰ বিৰুদ্ধে দুটা সাৰ্থক অভিযান চলোৱাৰ কথা নাটকখনত নাট্যৰূপ দিয়া হৈছে নাটকখনৰ কথাবস্তুৰ অন্তৰ্গত স্বৰ্গদেউ চক্ৰধ্বজ সিংহৰ সেই সাৰ্থক অভিযান দুটা হল:
চৈয়দ চানা আৰু চৈয়দ ফিৰোজৰ বিৰুদ্ধে বাঁহবাৰী, কাজলীমুখত সাৰ্থক অভিযান চলাই শেষত মোগলৰ হাতৰ পৰা গুৱাহাটী অধিকাৰ কৰা
ইয়াৰ পিছতে ৰামসিংহই অসম আক্ৰমণ কৰি শৰাইঘাটৰ যুদ্ধত বেয়াকৈ পৰাস্ত হোৱা

সমালোচনা
চক্ৰধ্বজ সিংহৰ নাটকখনত শ্বেইক্সপীয়েৰৰ নাটকৰ প্ৰভাৱ আছে  এই সম্পৰ্কত নাটকখনৰ পাতনিতে বেজবৰুৱাদেৱে কৈছে, মহাকবি শ্বেইক্সপীয়েৰৰ প্ৰিন্স হেনৰি, ফলষ্টাফ আৰু তেওঁলোকৰৰ লগৰীয়াসকলৰ চৰিত্ৰৰ চানেকিৰ কিছু দূৰ অনুসৰণ কৰি এই নাটৰ প্ৰিয়ৰাম আৰু গজপুৰীয়া প্ৰভৃতিৰ চৰিত্ৰ গঠন কৰা হৈছে মহাকবিৰ পদাংক অনুসৰণ কৰি তেওঁৰ আশীৰ্বাদৰ কণমান লাভৰ ভিকহু হোৱাহে লেখকৰ মনস্কামনা 
চৰিত্ৰ
বেজবৰুৱাদেৱে প্ৰিয়ৰাম, গজপুৰীয়া আদি চৰিত্ৰকেইটা শ্বেইক্সপীয়েৰৰ চতুৰ্থ হেনৰী নাটকৰ ৰাজকুমাৰ হেন্ৰী, ফলষ্টাফ আৰু তেওঁলোকৰ লগৰীয়াসকলৰ আলমত নিৰ্মাণ কৰিছে তেওঁ প্ৰতিটো চৰিত্ৰকে অসমীয়া সাঁচত একোটা মৌলিক চৰিত্ৰলৈ ৰূপান্তৰ কৰিছে

লগতে চাওক
 বেলিমাৰ (নাটক)
 বুঢ়ী আইৰ সাধু
 জয়মতী কুঁৱৰী (নাটক)

তথ্য সংগ্ৰহ

শ্ৰেণী:অসমীয়া নাটক
শ্ৰেণী:লক্ষ্মীনাথ বেজবৰুৱাৰ সাহিত্যকৰ্ম
250পদ্মবেহুৰ এক ৰৈখিক প্ৰদৰ্শন 
পদ্মবেহু () বা চক্ৰবেহু () হৈছে শত্ৰুসকলক আগুৰি ধৰিবলৈ ব্যৱহৃত এক সামৰিক গঠন হিন্দু মহাকাব্য মহাভাৰতত এনে বেহুৰ বিষয়ে উল্লেখ পোৱা গৈছে এই গঠন একাধিক প্ৰতিৰক্ষামূলক দেৱালৰ গোলকধাৰাৰ দৰে 

প্ৰেক্ষাপট
পদ্মবেহু হৈছে এক বহুস্তৰীয় প্ৰতিৰক্ষামূলক গঠন যি ওপৰৰ পৰা চাওঁতে ফুলি থকা পদুম বা চক্ৰৰ দৰে দেখা যায় ভীষ্ম পিতামহাৰ পতনৰ পিছত কৌৰৱ সেনাৰ সেনাধ্যক্ষ হোৱা দ্ৰোণাচাৰ্যৰ দ্বাৰা কুৰুক্ষেত্ৰৰ যুদ্ধত এই গঠন ব্যৱহাৰ কৰা হৈছিল 

বিভিন্ন বেহু (সামৰিক গঠন) সম্পৰ্কে কৌৰৱ আৰু পাণ্ডৱসকলে একেধৰণে অধ্যয়ন কৰিছিল মহাভাৰতত বৰ্ণনা কৰা যুদ্ধৰ ৰূপত, শক্তিশালী যুঁজাৰুসকলক এনে স্থানত ৰখাটো গুৰুত্বপূৰ্ণ আছিল য'ত তেওঁলোকে বিৰোধী শক্তিৰ সৰ্বাধিক ক্ষতি কৰিব পাৰে, বা তেওঁলোকৰ নিজৰ পক্ষৰ প্ৰতিৰক্ষা কৰিব পাৰে এই সামৰিক ৰণনীতি অনুসৰি, যুদ্ধৰ সময়ত এক নিৰ্দিষ্ট স্থিৰ বস্তু বা চলন্ত বস্তু বা ব্যক্তিক বন্দী, আৱৰি ৰাখিব আৰু সম্পূৰ্ণৰূপে সুৰক্ষিত কৰিব পাৰি গঠনটো আৰম্ভ হয় দুজন সৈনিক ৰৈ একেলগে থিয় হৈ এনে ধৰণৰ আন সৈনিকৰ গোট তিনিখন হাতৰ দূৰত্বত থিয় হৈ, সাতটা বৃত্ত বনাই বেহু সম্পূৰ্ণ কৰা হয় আৰু শেষহোৱা স্থানত বন্দী ব্যক্তি বা বস্তুটো ৰাখিব লাগে চক্ৰবেহু গঠন কৰিবলৈ, সেনাপতিয়ে দক্ষ সৈনিকসকলক চিনাক্ত কৰে নিয়োজিত কৰিব লগা সৈনিকৰ সংখ্যা আৰু চক্ৰবেহুৰ আকাৰ আকলন প্ৰতিৰোধ অনুসৰি গণনা কৰা হয় 

অভিমন্যু আৰু চক্ৰবেহু
আখ্যান অনুসৰি চক্ৰবেহুত কেনেদৰে প্ৰৱেশ কৰিব লাগে তাৰ জ্ঞান পাণ্ডৱৰ ফালৰ মাত্ৰ কেইজনমান যোদ্ধাৰ মাজত সীমাবদ্ধ আছিল তেওঁলোক আছিল- অভিমন্যু, অৰ্জুন, কৃষ্ণ আৰু প্ৰদ্যুম্ন যেতিয়া কৌৰৱসকলে ইয়াক যুদ্ধক্ষেত্ৰত ব্যৱহাৰ কৰিছিল এই সকলৰ ভিতৰত কেৱল অভিমন্যু এই বেহুৰ ভিতৰত উপস্থিত আছিল মহাভাৰতত উল্লেখ কৰা হৈছে যে অভিমন্যুৱে তেওঁৰ মাতৃৰ গৰ্ভত থকা সময়ত চক্ৰবেহুৰ বিষয়ে শিকিছিল কিন্তু এই কৌশলৰ বিষয়ে বৰ্ণনা কৰি থকা সময়ত অভিমন্যুৰ মাতৃৰ টোপনি অহাত তেওঁ এই গঠনৰ পৰা কেনেকৈ পৰিত্ৰাণ পাব লাগে সেই বিষয়ে শুনিব পৰা নাছিল অভিমন্যুৱে গঠনৰ ষষ্ঠ স্তৰত প্ৰৱেশ কৰাৰ পিছত, কৌৰৱৰ সকলো যোদ্ধাই একেলগে তেওঁক আক্ৰমণ কৰিছিল, যি যুদ্ধৰ ধাৰ্মিক নিয়মৰ বিৰোধী আছিল লাহে লাহে ক্লান্ত হৈ পৰা অভিমন্যুক অৱশেষত হত্যা কৰা হৈছিল

তথ্যসূত্ৰ
চক্ৰেশ্বৰ শইকীয়া () আছিল অসমৰ এগৰাকী শিক্ষাবিদ, সমাজকৰ্মী আৰু সাহিত্যিক তেওঁ ভাৰতৰ স্বাধীনতা আন্দোলনতো যোগদান কৰিছিল চক্ৰেশ্বৰ শইকীয়াই তিতাবৰৰ শৈক্ষিক ক্ষেত্ৰখনৰ উন্নয়নত অগ্ৰণী ভূমিকা পালন কৰিছিল তেওঁ তিতাবৰৰ নন্দনাথ শইকীয়া মহাবিদ্যালয় (আৰম্ভণিতে তিতাবৰ কলেজ নামেৰে জনাজাত) আৰু গোমতী দেৱী উচ্চ মাধ্যমিক বালিকা বিদ্যালয়ৰ প্ৰতিষ্ঠাৰ সৈতে ওতপ্ৰোতভাৱে জড়িত হৈ থকাৰ লগতে মহাবিদ্যালখনৰ প্ৰতিষ্ঠাপক অধ্যক্ষ হিচাপেও কাৰ্যনিৰ্বাহ কৰিছিল ১৯৪২ চনৰ ভাৰতৰ স্বাধীনতা আন্দোলনত সক্ৰিয়ভাৱে অংশগ্ৰহণ কৰি তেওঁ যোৰহাট, তেজপুৰ আৰু ছিলেট জেলত তৃতীয় শ্ৰেণীৰ বন্দীৰূপে কাৰাবাস খাটিব লগা হৈছিল ১৯৫২ চনত তেওঁ চছিয়েলিষ্ট পাৰ্টিৰ প্ৰাৰ্থী হিচাপে তিতাবৰ বিধানসভা সমষ্টিৰ পৰা প্ৰতিদ্বন্দ্বিতা কৰিছিল

প্ৰাৰম্ভিক জীৱন
কৰ্মজীৱন
তথ্য সংগ্ৰহ

শ্ৰেণী:অসমৰ স্বাধীনতা সংগ্ৰামী
শ্ৰেণী:অসমৰ সমাজকৰ্মী
চক্ৰৱৰ্তী ভৰত() আছিল প্ৰথম চক্ৰৱৰ্তীন(সৰ্বজনীন)সম্ৰাট বা চক্ৰৰ অধিকাৰী)অৱসৰপিনি(বৰ্তমানৰ আধা সময় চক্ৰ অনুসৰি জৈন পৰম্পৰাত ধৰ্মতত্ত্ব):...

জন্ম আৰু বংশ পৰিচয়
চক্ৰৱৰ্তী ভৰত ৰ ঋষভনাথৰ জেষ্ঠ পুত্ৰ আছিল জন্ম হৈছিল বিনিতাত ভাৰত চক্ৰৱৰ্তীন 
ভাৰত আছিল প্ৰথম চক্ৰৱৰ্তীন (সৰ্বজনীন) 
সম্ৰাট বা চক্ৰৰ অধিকাৰী) অৱসৰপিনি 
(বৰ্তমানৰ আধা সময় চক্ৰ অনুসৰি )
তেওঁৰ মুখ্য ৰাণী সুভদ্ৰাৰ পুত্ৰসকলৰ নাম আৰ্কাকিৰ্টি আৰু মাৰিচি তেওঁৰ আছে বুলি কোৱা হয় পৃথিৱীৰ সকলো ছয়টা অংশ জয় কৰিছিল আৰু বাহুবলীৰ সৈতে কাজিয়াত লিপ্ত হৈছে 
তেওঁৰ ভাই, শেষ বাকী থকা চহৰখন জয় কৰিবলৈ:...

শিক্ষা আৰু কৰ্মজীৱন  
তেওঁৰ জন্ম ইক্ষ্বাকু ৰাজবংশত তেওঁৰ শিক্ষা আইন আৰু আইনৰ ওপৰত বিশেষ গুৰুত্ব অন্তৰ্ভুক্ত আছিল 
ৰজাসকলৰ ৰাজনীতিৰ বিজ্ঞান তেওঁৰ আগ্ৰহ আছিল নৃত্য আৰু কলাত ভাৰতে বহুতক বিয়া কৰাইছিল তেওঁৰ বিশ্ব বিজয়ৰ সময়ত ৰাজকুমাৰী আৰু সুভদ্ৰা তেওঁৰ মুখ্য ৰাণী আছিল সি আছিল তেওঁৰ পুত্ৰ আৰ্কা কীৰ্তিৰ (প্ৰতিষ্ঠাপক) দ্বাৰা উত্তৰাধিকাৰী ভাৰতৰো আন এজন পুত্ৰ আছিল সূৰ্যবংশ আগৰ জনৰ ভিতৰত কোন আছিল মাৰিচি নাম দিয়া হৈছে:...

মৃত্যু 
চক্ৰৱৰ্তী ভৰতে আষ্টাপদত মৃত্যুবৰণ কৰে:...

 তথ্যসূত্ৰ
চক্ৰৱৰ্তী ৰাজাগোপালাচাৰী (; জন্ম:১৮৭৯  মৃত্যু:১৯৭২) ভাৰতীয় জাতীয় কংগ্ৰেছৰ এগৰাকী কৰ্ণধাৰ সদস্য আছিল তেওঁ স্বাধীন ভাৰতৰ প্ৰথম গৱৰ্ণৰ জেনেৰেল আৰু স্বতন্ত্ৰ দলৰ অন্যতম প্ৰতিষ্ঠাপক আছিল তেওঁ ওকালতি, ৰাজনীতি, প্ৰশাসন, সাহিত্য আদি প্ৰতিটো দিশতে ব্যুৎপত্তি আছিল তেওঁ জাতত ব্ৰাহ্মণ পৰিয়ালৰ লোক আছিল যদিও ধৰ্মত তেওঁৰ গোড়ামি নাছিল সকলো শ্ৰেণীৰ লোককে তেওঁ সমভাৱত চাইছিল তেওঁৰ চৰিত্ৰৰ এক বিশেষ বৈশিষ্ট্য আছিল যে, সত্য কথা তেওঁ সদায় লুক-ঢাক নকৰাকৈ প্ৰকাশ কৰিছিল সমস্যা যিমানেই গভীৰ নহওক, তাৰ সন্মুখীন হবপৰা দক্ষতা তেওঁৰ আছিল তদুপৰি তেওঁ আছিল দূৰদৰ্শী লোক সেয়ে এনেবোৰ গুণেৰে বিভূষিত আছিল কাৰণে লোকে তেওঁক আধুনিক চাণক্য নাম দিছিল সৰ্বসাধাৰণে তেওঁক ৰাজাজী বা ৰাজাগোপালাচাৰী বুলিহে সম্বোধন কৰিছিল ১০৪৮ চনৰ পৰা ১৯৫০ চনলৈ তেওঁ ভাৰতৰ গৱৰ্ণৰ জেনেৰেল আছিল, ১৯৫১ চনৰ পৰা তেওঁ ভাৰত চৰকাৰৰ গৃহমন্ত্ৰী আৰু ১৯৫২ চনৰ পৰা ১৯৫৪ চনলৈ তেওঁ আছিল তামিলনাডুৰ মুখ্যমন্ত্ৰী ১৯৫৪ চনত ভাৰত চৰকাৰে তেওঁক ভাৰত-ৰত্ন উপাধিৰে সন্মানিত কৰিছিল৷

জন্ম আৰু শিক্ষা
চক্ৰৱৰ্তী ৰাজাগোপালাচাৰীৰ জন্ম হয় ১৮৭৯ চনত মাদ্ৰাছ প্ৰেছিডেন্সীৰ অন্তৰ্গত তামিলনাডুৰ থোৰাপল্লী গাঁৱত,  1 পিতাক আছিল মুন্সিফ ৰাজাজী সৰুৰে পৰা পঢ়াত বৰ চোকা বুদ্ধিৰ আছিল কিন্তু সৰু কালত হোৱা তেওঁৰ চকুৰ অসুখৰ বাবে, সৰু কালছোৱাত তেওঁক পঢ়া-শুনাত বৰ আমনি দিছিল কিন্তু তেনে অসুখত ভুগিও তেওঁ পঢ়া-শুনাত সদায় সুনাম আৰ্জিছিল

তেওঁ মাদ্ৰাজৰ চেণ্ট্ৰল হিন্দু কলেজৰ পৰা বি এ পৰীক্ষাত উত্তীৰ্ণ হৈছিল আৰু মাদ্ৰাজৰপৰাই তেওঁ আইন পৰীক্ষাতো উত্তীৰ্ণ হৈছিল আইন পৰীক্ষাত উত্তীৰ্ণ হৈয়ে তেওঁ ওকালতিত মনোযোগ দিছিল কম দিনৰ ভিতৰতে তেওঁ এজন ভাল উকিল হিচাপে সমাজত জনাজাত হৈছিল

কৰ্মজীৱন
মহামানৱ মহাত্মা গান্ধীৰ অহিংস অসহযোগৰ আহ্বান দিয়াৰ সময়তে দেশৰ শ শ লোকৰ সৈতে ৰাজাজীয়েও নিজৰ লাভবান ব্যৱসায় এৰি ভাৰতৰ স্বাধীনতা আন্দোলনত জঁপিয়াই পৰিছিল এনেদৰে তেওঁ ১৯২০ চনৰ পৰা ভাৰতৰ জাতীয় কংগ্ৰেছৰ প্ৰতিটো আন্দোলনতে অংশ গ্ৰহণ কৰি বহুবাৰ কাৰাবৰণ কৰিছিল ১৯৪২ চনৰ ভাৰত ত্যাগ প্ৰস্তাৱৰ সময়ত আন আন নেতাৰ লগত মনোমালিন্য ঘটি তেওঁ কংগ্ৰেছৰ পৰা ওলাই আহিছিল
তেওঁ বিভিন্ন ৰাজহুৱা বিষয়-পদত থাকি, দেশলৈ অৰিহণা আগবঢ়াইছিল তেওঁ জৱাহৰলাল নেহৰু চৰকাৰৰ মন্ত্ৰীসভাতো যোগদান কৰিছিল কিছুদিনৰ কাৰণে তেওঁ পশ্চিমবংগৰ ৰাজ্যপাল হিচাপে নিযুক্ত হৈছিল ১৯৪৮ চনৰ পৰা ১৯৫০ চনলৈ তেওঁ ভাৰতৰ প্ৰথম গৱৰ্ণৰ জেনেৰেল পদত কাৰ্য্যনিৰ্বাহ কৰিছিল ১৯৫১ চনৰ পৰা তেওঁ ভাৰত চৰকাৰৰ গৃহমন্ত্ৰী আৰু ১৯৫২ চনৰ পৰা ১৯৫৪ চনলৈ তেওঁ আছিল মাদ্ৰাজ (তামিলনাডু)ৰ মুখ্যমন্ত্ৰী

ভাষা সাহিত্যলৈও তেওঁ যথেষ্ট বৰঙণি আগবঢ়াইছে সাহিত্য-সাধক ৰাজাজীয়ে ভালেকেইখন ইংৰাজী আৰু তামিল গ্ৰন্থ ৰচনা কৰিছিল ৰাজাজীৰ ৰামায়ণ আৰু মহাভাৰত সমগ্ৰ ভাৰতৰে আজিও আদৰৰ বস্তু তেওঁৰ আন দুখন জনপ্ৰিয় গ্ৰন্থ হল-চক্ৰেটিছ আৰু মাৰ্ক্স আৰেলিয়চ

পুৰস্কাৰ প্ৰাপ্ত বঁটা
 ভাৰত-ৰত্ন বঁটা (১৯৫৪ চন)

গ্ৰন্থ সংকলন
 চক্ৰেটিছ
 মাৰ্ক্স আৰেলিয়চ
 ৰামায়ণ
 মহাভাৰত

মৃত্যু
চক্ৰৱৰ্তী ৰাজাগোপালাচাৰী, এই লোহ মানৱগৰাকীয় দেহাৱসান ঘটে ১৯৭২ চনত মাদ্ৰাজ (চেন্নাই) চহৰত

তথ্য সংগ্ৰহ

গ্ৰন্থপঞ্জী

 

 
 
 
 

অধিক পঢ়ক
.
 
 

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:ভাৰত ৰত্ন বঁটা বিজয়ী
শ্ৰেণী:তামিল ভাষাৰ সাহিত্য অকাডেমি বঁটা বিজয়ী
শ্ৰেণী:সাহিত্য অকাডেমিৰ ফেলোশ্বিপ প্ৰাপক
শ্ৰেণী:ভাৰতৰ সংবিধান সভাৰ সদস্য
চকৰি ফেঁটী বুৰঞ্জী () হৈছে আহোম ৰাজত্বৰ সময়ছোৱাত ৰচিত এখন বুৰঞ্জী স্বৰ্গদেউ ৰাজেশ্বৰ সিংহৰ দিনত ৰাজমন্ত্ৰী লাইথেপেনা বৰগোহাঁইৰ পুত্ৰ নুমলী বৰগোহাঁয়ে এইখন বুৰঞ্জী ৰচনা কৰিছিল চকৰী ফেঁটীয়ে আক্ৰমণ কৰোঁতে কেতিয়াও পিছ নোহোঁহকে বা ভয় নকৰে ঠিক সেইদৰে এইখন বুৰঞ্জীয়েও সঁচা কথা লিখিবলৈ পিছ হোঁহকা নাছিল বুৰঞ্জীখনৰ নামটো এনে এটা ৰূপকৰ ওপৰত আধাৰিত বুলি কোৱা হয়

সংক্ষিপ্ত বৰ্ণনা
চকৰি ফেঁটী বুৰঞ্জীয়ে গদাধৰ সিংহৰ দিনৰ পৰা ৰাজেশ্বৰ সিংহৰ দিনৰ ৰাজত্বলৈকে সামৰি লয় অসমৰ বুৰঞ্জীবিদ আৰু সাহিত্যিক ড লীলা গগৈয়ে এইখন বুৰঞ্জীৰ বিষয়ে শিৱসাগৰত বুৰঞ্জী চৰ্চা শীৰ্ষক প্ৰবন্ধ এটাত উল্লেখ কৰি গৈছে প্ৰবন্ধটোৰ মতে- বুৰঞ্জীখন গতানুগতিক ৰজাঘৰীয়া কাৰ্যকলাপৰ বিতং বিৱৰণ নহয়, অথবা যুদ্ধ-বিগ্ৰহৰ বিৱৰণো নহয় বুৰঞ্জীখন আহোমসকলৰ খেল-মেল, ফৈদ আদিৰ বুৰঞ্জীৰ উপৰি নতুনকৈ আহোম সম্প্ৰদায়ভুক্ত কৰি উচ্চ মান-মৰ্যাদা আৰু বিষয়বাব পোৱাৰ ইতিহাসো ইয়াত সংৰক্ষিত হৈছে উল্লেখযোগ্য যে, এই বুৰঞ্জীতে সেইসময়ৰ ক্ষমতাশালী ৰাজবিষয়া কীৰ্তিচন্দ্ৰ বৰবৰুৱা 'জলম বটা' আখ্যা দিয়া হৈছিল অৰ্থাৎ, তেওঁক প্ৰকৃত আহোম নহয় বুলি কোৱা হৈছিল এই কথাত অপমানবোধ কৰি বৰবৰুৱাই য'তে যিমান বুৰঞ্জী পালে সকলো জ্বলাই পেলালে অসম বুৰঞ্জীত ইয়াকে বুৰঞ্জী দাহ বুলি জনা যায় এনেদৰে জ্বলাই দিওঁতে অনেক সমল চিৰদিনৰ বাবে হেৰাই গ'ল

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:বুৰঞ্জী
চকৰিফেঁটী সাপ বা   ( ) ফেঁটীসাপৰ এটা প্ৰজাতি ইয়াক মধ্য এছিয়া আৰু দক্ষিণ এছিয়াৰ বহু অঞ্চলত পোৱা যায়

 শ্ৰেণীবিভাজনৰ ইতিহাস 
১৮৩১ চনত   নামৰ ব্যক্তিজনে চকৰিফেঁটী সাপক ভাৰতীয় ফেঁটী সাপতকৈ পৃথক এক ধুনীয়া সাপ বুলি বৰ্ণনা কৰে যাৰ সন্মখৰ ফালে ১৮৮ টা স্কে'ল আৰু পিঠিৰ ফালে ৫৩ যোৰ স্কে'ল থাকে, .-. (1831)                ,      . -.   ( 1831). 25.   ,  , ..       ,  : 122.

তেতিয়াৰে পৰা কেইবাবিধো চকৰিফেঁটী সাপক ভিন ভিন বৈজ্ঞানিক নামেৰে বৰ্ণোৱা হৈছে:
১৮৩৪ চনত জন এড্ৱাৰ্ড গ্ৰে'-এ থমাছ হাৰ্ড্ৱিকে অঁকা চকৰিফেঁটী সাপৰ ছবি   .  নামেৰে প্ৰকাশ কৰে, . . (.) (1834)  .           .-. . . :  78.
১৮৩৯ চনত থমাছ কেণ্টৰে   নামেৰে অগণন পাতল হালধীয়া পথালি আঁচ থকা আৰু ফণাত এটা বগা চকৰি থকা মাটীয়া ৰঙৰ চকৰিফেঁটী সাপৰ বৰ্ণনা দিয়ে ইয়াক বম্বে, কলিকতা আৰু অসমত পোৱা গৈছিল, . (1839)  .       . . : 3233.

  নামেৰে চকৰিফেঁটী সাপৰ কেইবাবিধো প্ৰকাৰ ১৮৯৫ৰ পৰা ১৯১৩ চনৰ ভিতৰত উল্লেখ কৰা হৈছিল
  .  1895
  .  1876
  .  1913
  .  1913

১৯৪০ চনত মেল্কম আৰ্থাৰ স্মিথে চকৰিফেঁটী সাপক    নাম দি  -ৰ অন্তৰ্গত কৰে, . . (1940)   .     .  : 485.
     , 1960

বিৱৰণ
240এটা কমবয়সীয়া চকৰিফেঁটী সাপ 
চকৰিফেঁটী সাপৰ ফণাত চকৰিৰ নিচিনাকৈ এট ঘূৰণীয়া () বিন্যাস থাকে (ভাৰতীয় ফেঁটী সাপতকৈ বেলেগ) কম বয়সীয়া সাপৰ ৰঙৰ ভিন্নতা কম সাপডালৰ সন্মুখভাগ হালধীয়া, মুগা, ধোঁৱাবৰণীয়া বা ক'লা ৰঙৰ হয় আৰু পথালি আঁচৰ সমষ্টি থাকিব বা নাথাকিব পাৰে ই জলফাই বৰণীয়া বা মাটীয়া বা ক'লা বৰণৰ হ'ব পাৰে আৰু ফণাত ফালধীয়া বা কমলা ৰঙৰ ঘূৰণীয়া দাগ থাকিব বা নাথাকিব পাৰে 

আৰু চাওক
 সৰ্পদংশন

তথ্যসূত্ৰ

অতিৰিক্ত পঠন
 ,  (1993)    :   .  4 (4):  1418
 ,  . (1995)     26 (3): 156157
 , . ., , . . (2003)            , .  27 (2): 265266
 , . , .. (1991)  :   .  47: 205209
 , ., , .., , .., , ., , . (1995) "       (: : )  :        (  )".     8: 493510
 , . (1996)    :       (  ).  34 (4): 399406
 , . (1998)          23 (1): 1532

বাহ্যিক সংযোগ

     
    :  

শ্ৰেণী:সাপ
চট্টগ্ৰাম বন্দৰ হৈছে বাংলাদেশৰ প্ৰধান সাগৰীয় বন্দৰ বাংলাদেশৰ বন্দৰ চহৰ বুলি খ্যাত চট্টগ্ৰাম চহৰ আৰু কৰ্ণাফুলি নদীৰ পাৰত অৱস্থিত এই বন্দৰটোৱে বাংলাদেশৰ ৰপ্তানি-আমদানিৰ ৯০ শতাংশতকৈ অধিক ব্যৱসায় পৰিচালনা কৰে বাংলাদেশৰ উপৰি ভাৰত, নেপাল আৰু ভূটানে ইয়াক ব্যৱহাৰ কৰি আহিছে এই বন্দৰটো বিশ্বৰ অন্যতম পুৰণি বন্দৰ, ইয়াৰ ইতিহাস প্ৰাচীন ৰোমান বিৱৰণীতে লিপিবদ্ধ হৈ আছে ই বংগোপসাগৰৰ আটাইতকৈ ব্যস্ত সাগৰীয় বন্দৰ 
ইতিহাস
ইংৰাজ শাসনৰ প্ৰাৰম্ভিক সময়ত ইংৰাজ আৰু দেশীয় ব্যৱসায়ীসকলে বাৰ্ষিক এক টকা চালামিৰ বিনিময়ত নিজ ব্যয়েৰে কৰ্ণফুলি নদীত কাঠৰ জেটি নিৰ্মাণ কৰিছিল পাছত ১৮৬০ খ্ৰীষ্টাব্দত প্ৰথম দুটা অস্থায়ী জেটি নিৰ্মাণ কৰা হয় ১৮৭৭ খ্ৰীষ্টাব্দত চট্টগ্ৰাম পোৰ্ট কমিশনাৰ গঠিত হয় ১৮৮৮ খ্ৰীষ্টাব্দত চট্টগ্ৰাম বন্দৰত দুটা মুৰিং জেটি নিৰ্মিত হয় ১৮৮৮ খ্ৰীষ্টাব্দৰ ২৫ এপ্ৰিলত চট্টগ্ৰাম পোৰ্ট কমিশনাৰ কাৰ্যকৰী হয়চট্টগ্ৰাম বন্দৰ কৰ্তৃপক্ষ, ইয়াৰ বুক ১৯৮০, পৃঃ১৭ ১৮৯৯-১৯১০ চনৰ ভিতৰতে চট্টগ্ৰাম পোৰ্ট কমিছনাৰ আৰু অসম বেঙ্গল ৰে'লৱেই যুক্তভাবে চাৰিটা স্থায়ী জেটি নিৰ্মাণ কৰেচট্টগ্ৰাম বন্দৰ কৰ্তৃপক্ষ, ইয়াৰ বুক ১৯৮০, পৃঃ১৮ ১৯১০ চনত চট্টগ্ৰাম বন্দৰৰ সৈতে ৰে'লৱে সংযোগ সাধন কৰা হয় ১৯২৬ চনত চট্টগ্ৰাম বন্দৰক প্ৰমুখ্য বন্দৰ বুলি ঘোষণা কৰা হয়মাহবুবুল হক, চিটাগাং গাইড, পৃঃ১৫ পাকিস্তানৰ শাসনাধীন সময় অৰ্থাৎ ১৯৬০ চনৰ জুলাই মাহত চট্টগ্ৰাম পোৰ্ট কমিছনাৰক চট্টগ্ৰাম পোৰ্ট ট্ৰাষ্ট লৈ পৰিণত কৰা হয়, বাংলাদেশৰ স্বাধীন হোৱাৰ পাছত ১৯৭৬ চনৰ ছেপ্টেম্বৰ মাহত চট্টগ্ৰাম পোৰ্ট ট্ৰাষ্টক, চট্টগ্ৰাম পোৰ্ট অথৰিটিলৈ ৰূপান্তৰিত কৰা হয়চট্টগ্ৰাম বন্দৰ কৰ্তৃপক্ষ, ইয়াৰ বুক ১৯৮২, পৃঃ ২১ এইটো এটা স্বায়ত্তশাসিত চৰকাৰী সংস্থা 

সুৰক্ষা
বাংলাদেশৰ উপকূলৰক্ষী বাহিনীয়ে বন্দৰৰ সমীপত নিৰাপত্তাৰ দায়িত্ব লয় 
নৌসেনা আৰু বিমান ঘাটি
বাংলাদেশৰ নৌসেনাৰ সৰ্ববৃহৎ নৌসেনাৰ ঘাটি বিএনএছ ইছা খান আৰু বাংলাদেশ নৌসেনা একাডেমী, এই চট্টগ্ৰাম বন্দৰতে অৱস্থিত এই বন্দৰটোৱেই হৈছে বাংলাদেশৰ নৌসেনাৰ গৃহ ঘাটি চট্টগ্ৰাম নৌসেনা এলেকাত প্ৰায়ে আন আন দেশৰ নৌসেনাৰ সৈতে যৌথ অনুশীলনৰ আয়োজন কৰা হয়, লগতে বিদেশী নৌসেনাৰ জাহাজ ভ্ৰমণ কৰা হয় বন্দৰটোৰ ওচৰতে এটা মিছাইল লঞ্চ পেড আছে 
দুৰ্যোগ
২০২২ চনৰ ৪ জুন তাৰিখে নিশা ডাচ-বাংলাদেশৰ যৌথ উদ্যোগ বিএম ইনলেণ্ডৰ কণ্টেইনাৰ ডিপোত ৰাসায়নিক পদাৰ্থৰে ভৰা পাত্ৰত বিস্ফোৰণ ঘটে এই জুই নিমিষতে বিয়পি পৰাৰ লগতে বিস্ফোৰণে কাষৰ অট্টালিকাসমূহৰ খিৰিকী ভাঙি পেলায় এই বিস্ফোৰণৰ প্ৰভাৱ ৪ কিলোমিটাৰ (২.৫ মাইল) দূৰলৈকে অনুভৱ কৰা হৈছিল প্ৰাথমিক অৱস্থাত বাংলাদেশৰ অগ্নিনিৰ্বাপক বাহিনীৰ আৰু অসামৰিক প্ৰতিৰক্ষাৰ কমেও ৯জন অগ্নিনিৰ্বাপক বাহিনীৰ লোকৰ মৃত্যু হোৱাৰ খবৰ পোৱা গৈছিল আৰু দেওবাৰ সন্ধিয়ালৈকে মৃত্যুৰ সংখ্যা ৪৯ জনলৈ বৃদ্ধি পাইছিল

তথ্য সংগ্ৰহ

শ্ৰেণী:বন্দৰ
চট্টগ্ৰাম (অন্য নাম: চাটগাঁও  চিটাং), বাংলাদেশৰ দ্বিতীয় বৃহত্তম চহৰ বন্দৰনগৰী নামেৰে পৰিচিত এই চহৰখন বাংলাদেশৰ দক্ষিণ-পূব অংশৰ চট্টগ্ৰাম জিলাত অৱস্থিত বাণিজ্যিক ৰাজধানী হিচাপে পৰিচিত, লগতে পাহাৰ, সাগৰ আৰু উপত্যকাৰে আগুৰি থকা চট্টগ্ৰাম চহৰ প্ৰাকৃতিক সৌন্দৰ্য্যৰ বাবে পূবৰ ৰাণী হিচাপে বিখ্যাত

ব্যুৎপত্তি
চট্টগ্ৰামৰ ব্যুৎপত্তি অনিশ্চিত এটা ব্যাখ্যাই প্ৰথম আৰব ব্যৱসায়ীসকলক শট্ট ঘাঙ (আৰবী:  )ৰ বাবে কৃতিত্ব দিয়ে য'ত "শট্ট" শব্দৰ অৰ্থ ব-দ্বীপ আৰু "ঘাঙ" এ গংগা নদীক বুজাইছিল

ভৌগোলিক অৱস্থান
উত্তৰে চিলেট সংমণ্ডল আৰু ভাৰতৰ ত্ৰিপুৰা আৰু মিজোৰাম আৰু মেঘনা নদী, দক্ষিণে বংগ উপসাগৰ, পূবে ভাৰতৰ মিজোৰাম, ত্ৰিপুৰা আৰু ম্যানমাৰ ৰাজ্য আৰু পশ্চিমে মিজোৰাম, ত্ৰিপুৰা আৰু ম্যানমাৰ ৰাজ্য মেঘনা নদী, ঢাকা আৰু বৰিশাল সংমণ্ডল পূবে চট্টগ্ৰাম পাহাৰীয়া জিলা আৰু দক্ষিণে কক্সবজাৰ জিলাও আছে উত্তৰে ফৌজদাৰহাট, দক্ষিণে কালুৰঘাট আৰু পূবে হাথাজাৰীলৈকে চট্টগ্ৰাম চহৰ বিস্তৃত

ই বাংলাদেশৰ দক্ষিণ-পূবত ২০৩৫'ৰ পৰা ২২৫৯' উত্তৰ অক্ষাংশ আৰু ৯১২৭'ৰ পৰা ৯২২২' পূব দ্ৰাঘিমাংশত অৱস্থিত ই চট্টগ্ৰাম পাহাৰীয়া উপকূলীয় পাদদেশত বিস্তৃত হৈ আছে কৰ্ণফুলি নদী চট্টগ্ৰাম চহৰৰ দক্ষিণ পাৰ আৰু ব্যৱসায়িক জিলাৰ কাষেৰে বৈ গৈছে এই নদীখন বংগোপসাগৰলৈ খালী হৈ যায় আৰু মূল চহৰ চট্টগ্ৰাম ১২ কিলোমিটাৰ দৈৰ্ঘ্যৰ মোহনালৈকে বিস্তৃত হৈ আছে সীতাকুণ্ডা পাহাৰ, চট্টগ্ৰাম জিলাৰ সৰ্বোচ্চ শৃংগ এই শৃংগটোৰ সৰ্বোচ্চ উচ্চতা ৩৫১ মিটাৰ (১,১৫২ ফুট) ১৯২৪ চনত অসম বেংগল ৰে'লৱেৰ এটা অভিযান্ত্ৰিক দলে ফয়েছ হ্ৰদ খনন কৰে

তথ্য সংগ্ৰহ

শ্ৰেণী:বাংলাদেশৰ নগৰ-মহানগৰ
চণ্ডাল হৈছে মৃতদেহ সৎকাৰৰ সৈতে সম্পৰ্কিত ব্যক্তিক বুজাবলৈ ব্যৱহৃত এক সংস্কৃত শব্দ, বা এজন হিন্দু নিম্ন বৰ্ণৰ লোকক বুজাবলৈ ব্যৱহাৰ হোৱা অভিধা পৰম্পৰাগতভাৱে চণ্ডাল সকলক অস্পৃশ্য বুলি গণ্য কৰা হয়

এই জাতিৰ এগৰাকী মহিলা সদস্যক চণ্ডালী বুলি জনা যায় 

 ইতিহাস 
বৰ্ণ হৈছে প্ৰাচীন ভাৰতীয় বেদৰ আধাৰত সজ্জিত শ্ৰেণীবদ্ধ সামাজিক শৃংখলা যিহেতু বেদ সমূহ প্ৰাচীনতম সাহিত্যিক উৎস, ইয়াক জাতি সমাজৰ উৎপত্তিৰ উৎস হিচাপেও গণ্য কৰা হয় জাতিগত দৃষ্টিভংগীৰ ফালৰ পৰা, এটা নিৰ্দিষ্ট আনুষ্ঠানিকতাৰ মাজেৰে বৰ্ণ সমূহৰ সৃষ্টি কৰা হৈছিল আৰু বৰ্তমানলৈকে এই সমূহ প্ৰায় অপৰিৱৰ্তিত হৈ আছে সমাজৰ এই ক্ৰমত, বিশুদ্ধতা আৰু প্ৰদূষণৰ ধাৰণাবোৰ কেন্দ্ৰীয় আছিল, আৰু এই সন্দৰ্ভত বৰ্ণ অনুযায়ী কাৰ্যকলাপ সমূহৰ বৰ্ণনা কৰা হৈছিল বৰ্ণই সমাজক চাৰিটা গোটত বিভক্ত কৰে যিবোৰ পদানুক্ৰমত ভাগ কৰা হয়; ইয়াৰ বাদে, প্ৰণালীৰ বাহিৰত, অস্পৃশ্য বুলি জনাজাত পঞ্চম স্থানত এটা গোট আছে, যাৰ ভিতৰত চণ্ডাল সকল এক উপ অংগ হৈ পৰিছিল

চাৰিগুণ বৰ্ণ বিভাজনৰ প্ৰথম উল্লেখ পৰৱৰ্তী সময়ত ঋকবেদত পোৱা যায় বৈদিক সাহিত্যত অযোগৱ, পৌল্কস, চণ্ডাল, আৰু নিশাদৰ দৰে কিছুমান গোটৰ কথাও উল্লেখ কৰা হৈছে যিবোৰ চাৰি বৰ্ণ শ্ৰেণীবিভাজনৰ বাহিৰত আছিল তেওঁলোকক 'পঞ্চম' বৰ্ণৰ অন্তৰ্ভুক্ত বুলি কোৱা হয় যজুৰ্বেদত বৰ্ণ শ্ৰেণীৰ পৰা তেওঁলোকৰ অৱনতিৰ কথা উল্লেখ কৰা হৈছে, বিশেষকৈ চণ্ডাল গোটৰ কথা উল্লেখ কৰি, এই সকক শুদ্ৰ পুৰুষ আৰু ব্ৰাহ্মণ মহিলাৰ মাজত মিলনৰ ফলত জন্ম গ্ৰহণ কৰা লোকৰ অস্পৃশ্য শ্ৰেণী বুলি কোৱা হৈছে

পৰৱৰ্তী ঋকবেদীয় সাহিত্যত বনবাসীসকলৰ বিষয়ে সঘনাই উল্লেখ কৰা হৈছে; চণ্ডাল সকল এই আদিম লোকসকলৰ মাজৰ এজন আছিল বুলি কোৱা হৈছে 

ভাৰতত, বংগৰ বাহিৰে, চণ্ডাল শব্দটো পৰম্পৰাগত ভাৱে এজন হীন বা নিম্ন ব্যক্তিৰ ক্ষেত্ৰত এক নিৰপেক্ষ প্ৰসংগ ৰূপেও ব্যৱহাৰ কৰা হয়

 তথ্যউৎস 

শ্ৰেণী:ভাৰতীয় সমাজ
চণ্ডী () বা চণ্ডিকা এগৰাকী হিন্দু দেৱী চণ্ডিকা হৈছে দুৰ্গাৰ দৰে মহাদেৱীৰ আন এক স্বৰূপ তেওঁ শক্তিক প্ৰতিনিধিত্ব কৰে চণ্ডিকা হৈছে মহাদেৱীৰ এক শক্তিশালী ৰূপ আৰু অশুভ শক্তিক নাশ কৰিবলৈ তেওঁ এই ৰূপ ধাৰণ কৰিছিল 
ক্ৰমবিকাশ
চণ্ডী বা চণ্ডিকা নামৰ দ্বাৰা দেৱী মাহাত্ম্যক সৰ্বোচ্চ ঐশ্বৰিক শক্তি বুলি উল্লেখ কৰা হৈছে চণ্ডীয়ে ব্ৰাহ্মণৰ (ব্ৰহ্ম) শক্তিক প্ৰতিনিধিত্ব কৰে চণ্ড শব্দটোৱে অসাধাৰণ বৈশিষ্ট্যৰ ইংগিত দিয়ে আৰু এনেদৰে ই ব্ৰাহ্মণক বুজায় যি সময় আৰু স্থানৰ পৰিপ্ৰেক্ষিতত সম্পূৰ্ণৰূপে স্বতন্ত্ৰ চণ্ডী শব্দটোৱে ব্ৰাহ্মণৰ ক্ৰোধৰ জ্বলন্ত শক্তিকো বুজায় দেৱী উপাসনা সম্পৰ্কীয় বিষয়ৰ পণ্ডিত ভাস্কৰৰায়ে 'খঙাল, ভয়ানক বা আৱেগিক' বুলি চণ্ডীৰ সংজ্ঞা দিছে,  .,   :     -      , .134 পণ্ডিতসকলে এই বিষয়ত একমত নহয় যে এগৰাকী পুৰণি দেৱীৰ সংস্কৃতকৰণ হৈছিল নে এগৰাকী তল পৰি থকা দেৱীৰ পুনৰুত্থান হৈছিল ব্ৰাহ্মণীয় গ্ৰন্থসমূহত চণ্ডীক সৰ্বোচ্চ দেৱী হিচাপে দেখা দিয়া হ'লেও বা নহ'লেও অতি প্ৰাৰম্ভিক দিনৰ পৰাই উপমহাদেশখনত তেওঁৰ উপাসনা কৰা হৈছিল বিভিন্ন সূত্ৰৰ অনুসৰণ কৰা পণ্ডিতসকলে এই কথা প্ৰকাশ কৰে যে তেওঁ এক প্ৰাৰম্ভিক পুষ্টিবাদী আৱেগৰ অংশ আছিল 

দেৱীৰ আটাইতকৈ ভয়ংকৰ ৰূপ চণ্ডী হৈছে সাতশ শ্লোকযুক্ত (যাক দুৰ্গা সপ্তশতি বা চণ্ডী পাঠ বুলিও কোৱা হয়) কাব্যগ্ৰন্থ বিখ্যাত দেৱী মাহাত্ম্যৰ মুখ্য দেৱী এই কাব্যত তেওঁ কেনেদৰে সৰ্বশ্ৰেষ্ঠ ৰাক্ষসবোৰৰ সৈতে যুঁজ দিয়ে আৰু তেওঁলোকৰ বিনাশ কৰে তাকে বৰ্ণোৱা হৈছে বিৰোধীসকলৰ ধ্বংসকাৰী হিচাপে চণ্ডীক সকলো বাধা আঁতৰাই মানৱ জীৱনৰ চাৰিটা লক্ষ্য অৰ্থাৎ পুৰুষাৰ্থ প্ৰাপ্ত কৰিবলৈ অনুমতি প্ৰদান কৰিবলৌ আহ্বান জনাব পাৰি

কিংবদন্তি
চণ্ডিকা দুৰ্গাৰ অৱতাৰ দুৰ্গাৰ তিনিটা প্ৰধান ৰূপ হৈছে মহাগৌৰী, চণ্ডিকা আৰু অপৰাজিতা ইয়াৰ ভিতৰত চণ্ডিকাৰ চণ্ডী আৰু চামুণ্ডা নামৰ দুটা ৰূপ আছে যাক দেৱীয়ে ৰাক্ষস চণ্ড আৰু মুণ্ডক বধ কৰাৰ বাবে সৃষ্টি কৰিছে

তেওঁক সৰ্বোচ্চ স্থানৰ দেৱী মহিষাসুৰমৰ্দিনী বা দুৰ্গা বুলি জনা যায় আৰু এই ৰূপেৰে তেওঁ মহিষাসুৰক বধ কৰে তেওঁ কাত্যায়িনী, কৌশিকী বা অম্বিকা হিচাপেও জনাজাত যি শুম্ভ, নিশুম্ভ আৰু তেওঁলোকৰ সতীৰ্থ ৰাক্ষসসকলক বধ কৰে  যেতিয়া দেৱতাসকল অসুৰৰ সৈতে দীৰ্ঘদিন ধৰি চলি অহা যুদ্ধত শক্তিহীন হৈ পৰিছিল তেতিয়াই দেৱতাসকলৰ শক্তিৰ পৰা দুৰ্গা দেৱীৰ জন্ম হয় ঈশ্বৰৰ সকলো শক্তি ঐক্যবদ্ধ হৈ জ্যোতিপুঞ্জ হৈ পৰে তাৰ পিছত সেই অতুলনীয় জ্যোতিয়ে সমস্ত ত্ৰিভুৱন ইয়াৰ উজ্জ্বলতাৰে পোহৰাই তুলি এক নাৰী ৰূপত আত্মপ্ৰকাশ কৰে,   (1977). ,      . : .

অন্যান্য শাস্ত্ৰ-গ্ৰন্থসমূহত চণ্ডীক ৰাক্ষস ৰক্তবীজএ সৈতে যুঁজত কালীয়ে সহায় কৰা বুলি চিত্ৰিত কৰা হৈছে চণ্ডীয়ে ৰক্তবীজক প্ৰহাৰ কৰোঁতে মাটিত পৰা তেওঁৰ তেজৰ প্ৰতিটো টোপালৰ পৰা এক নতুন ৰাক্ষসৰ জন্ম হৈছিল সেয়ে কালীয়ে মাটিত পৰাৰ হোৱাৰ আগতে ৰক্তবীজৰ ৰক্তপান কৰি চণ্ডীক প্ৰথমে ৰাক্ষসৰ সৈন্যবাহিনী ধ্বংস কৰিবলৈ আৰু শেষত ৰক্তবীজক বধ কৰিবলৈ সহায় কৰে  .255-7
 তথ্যসূত্ৰ 

শ্ৰেণী:হিন্দু দেৱী
শ্ৰেণী:শাক্তধৰ্ম
চণ্ডীগড় () উত্তৰ ভাৰতত অৱস্থিত এখন চহৰ আৰু কেন্দ্ৰীয় শাসিত অঞ্চল ই চুবুৰীয়া ৰাজ্য পঞ্জাব আৰু হাৰিয়ানাৰ ৰাজধানী এই চহৰ দুয়োখন ৰাজ্যৰে অংশ নহয় আৰু কেন্দ্ৰীয় চৰকাৰে ইয়াৰ শাসন চলায়

চণ্ডীগড়ৰ উত্তৰ, পশ্চিম আৰু দক্ষিণ দিশত পঞ্জাব আৰু পূব দিশত হাৰিয়ানা অৱস্থিত ইয়াক চণ্ডীগড় ৰাজধানী অঞ্চলৰ অংশ হিচাপে ধৰা হয় এই অঞ্চলত হাৰিয়ানাৰ পঞ্চকুলা চহৰ আৰু পঞ্জাবৰ খাৰাৰ, খুৰলী, মোহালী আৰু জিৰকপুৰ অৱস্থিত চণ্ডীগড় ভাৰতৰ ৰাজধানী নতুন দিল্লীৰ পৰা ১৬২ কিলোমিটাৰ উত্তৰত আৰু অমৃতসৰৰ পৰা ২৯৯ কিলোমিটাৰ দক্ষিণ-পশ্চিমত অৱস্থিত

ভাৰতৰ স্বাধীনতাৰ আগতে পৰিকল্পিত চহৰ হিচাপে ইয়াৰ স্থাপত্য আৰু চহৰীয়া নক্সাৰ বাবে গোটেই বিশ্বতে জনাজাত চুইছ-ফ্ৰেন্স স্থাপত্যবিদ লী ক'ৰবাজিয়ে চণ্ডীগড়ৰ মুখ্য স্থাপত্যবিদ আছিল চণ্ডীগড়ৰ বেছিভাগ চৰকাৰী ভৱন তেওঁৰ দলে নিৰ্মাণ কৰিছিল

২০১৬ চনৰ জুলাই মাহত চণ্ডীগড় ৰাজধানী অঞ্চলক ইষ্টানবুলত অনুষ্ঠিত ইউনেস্কোৰ ৪০তম অধিবেশনত "লী ক'ৰবাজিয়েৰ স্থাপত্য আৰু আধুনিক জগতলৈ তেওঁৰ অতুলনীয় অৱদান" হিচাপে বিশ্ব ঐতিহ্যবাহী স্থানত অন্তৰ্ভুক্ত কৰা হয় চণ্ডীগড় ৰাজধানী অঞ্চলত পঞ্জাব আৰু হাৰিয়ানা উচ্চ ন্যায়ালয়, পঞ্জাব আৰু হাৰিয়ানা সচিবালয়, পঞ্জাব আৰু হাৰিয়ানা বিধানসভাৰ লগতে মুক্তহস্ত সৌধ, ছহিদ স্মৃতিক্ষেত্ৰ, জ্যামিতিক পাহাৰ, ছাঁৰ স্তম্ভ আৰু শিল উদ্যান অন্তৰ্ভুক্ত

চণ্ডীগড়ৰ জনমুৰী আয় দেশৰ ভিতৰতে সৰ্বাধিকৰ অন্যতম ই ভাৰতৰ আটাইতকৈ স্বচ্ছ চহৰ মানৱ উন্নয়ন সূচাংকতো ইয়াৰ ফলাফল যথেষ্ট সন্তোষজনক    2008  (. 23) ২০১৫ চনৰ এক সমীক্ষা অনুসৰি ই ভাৰতৰ আটাইতকৈ সুখী চহৰ

নামৰ উৎপত্তি
চণ্ডীগড় নামটো দুই শব্দ চণ্ডী আৰু গড়ৰে গঠিত চণ্ডী শব্দয়ে হিন্দু দেৱী চণ্ডীক সূচায় আৰু গড় হৈছে বেৰেৰে আৱেষ্টিত নগৰ পঞ্চকুলা জিলাত চহৰ খনৰ নিচেই কাষত অৱস্থিত প্ৰাচীন চণ্ডী মন্দিৰৰ পৰা এই নামৰ উৎপত্তি হৈছে

চণ্ডীগড়ক "সৌন্দৰ্যৰ চহৰ" বুলি অভিহিত কৰা হয় ১৮৯০ আৰু ১৯০০ ৰ দশকত উত্তৰ আমেৰিকাত প্ৰচলিত নগৰ পৰিকল্পনাৰ জনপ্ৰিয় দৰ্শন "নগৰ সৌন্দৰ্যকৰণ আন্দোলন"ৰ পৰা আহিছে চণ্ডীগড়ৰ প্ৰাৰম্ভিক পৰ্যায়ৰ স্থাপত্যবিদ এলবাৰ্ট মেয়াৰ আছিল তেওঁ এখন সুন্দৰ চহৰ নিৰ্মাণ কৰিবলৈ বিচাৰিছিল ১৯৭০ ৰ দশকত প্ৰকাশিত হোৱা চৰকাৰী নথি-পত্ৰত এই শাৰী ল'গ' হিচাপে ব্যৱহৃত হৈছিল তেতিয়াৰ পৰা চণ্ডীগড়ক "সৌন্দৰ্যৰ নগৰী" বুলি কোৱা হয়

তথ্য উৎস

বাহ্যিক সংযোগ
 
 
 চণ্ডীগড়ৰ চৰকাৰী ৱেবচাইট
 বিশ্বকোষত চণ্ডীগড়
 
 

শ্ৰেণী:ভাৰতৰ কেন্দ্ৰীয় শাসিত অঞ্চল
শ্ৰেণী:ভাৰতৰ ৰাজধানী নগৰ
ননূৰত চণ্ডীদাস ভিঠালৈ যোৱা পথ 
চণ্ডীদাস () মধ্যযুগীয় ভাৰতৰ এজন বাংলা কবি আছিল অথবা সম্ভৱতঃ এজনতকৈও অধিক একেনামৰ ব্যক্তি আছিল তেওঁ মধ্যযুগীয় বাংলা ভাষাত ৰাধা আৰু কৃষ্ণৰ প্ৰেমৰ বৰ্ণনাৰে ১২৫০ টাতকৈও অধিক কবিতা লিখিছিল কবিতাবোৰৰ ভণিতাত চণ্ডীদাসৰ নামৰ লগত নাম বড়ু, দ্বিজ আৰু দীন- এই তিনিটা ভিন্ন উপাধি পোৱা যায় আৰু লগতে কোনো উপাধি নোহোৱাকৈয়ো পোৱা যায় এই ভণিতাবোৰে প্ৰকৃততে এয়া একেজন ব্যক্তিক বুজায় নে নাই, সেয়া স্পষ্ট নহয় কিছুমান আধুনিক পণ্ডিতে ধৰি লৈছে যে, চণ্ডীদাসৰ নামত যিবোৰ কবিতা চলি আছে, সেইবোৰ আচলতে কমেও চাৰিজন ভিন্ন চণ্ডীদাসৰ ৰচনা, যিসকলক ভণিতাসমূহত পোৱা উপাধিৰ দ্বাৰা বেলেগ বেলেগ বুলি ধৰিব পাৰি ইয়াৰে আদিমজন অনন্ত বড়ু চণ্ডীদাস বুলিও ধাৰণা কৰা হয় তেওঁৰ পিতৃ দুৰ্গাদাস বাগচী, বৰেন্দ্ৰ বংশৰ বঙালী ব্ৰাহ্মণ আছিল বৰ্তমান পশ্চিমবংগ ৰাজ্যৰ বীৰভূম জিলাৰ ননূৰ নামৰ এখন সৰু মফঃছলীয় চহৰৰ বঙালী ব্ৰাহ্মণ পৰিয়ালত চতুৰ্দশ শতিকাত জন্মগ্ৰহণ কৰা বড়ু চণ্ডীদাসক ঐতিহাসিক ব্যক্তি হিচাপে কম বেছি পৰিমাণে চিনাক্ত কৰা হৈছে আৰু গীতি সংকলন শ্ৰীকৃষ্ণকীৰ্তন ৰচনা কৰে

তথ্য সূত্ৰ

শ্ৰেণী:ভাৰতীয় কবি
শ্ৰেণী:মধ্যযুগীয় কবি
শ্ৰেণী:মৃত ব্যক্তি
চতুৰ্থ ঢৌৰ নাৰীবাদ () হৈছে ২০১২ চনৰ আশে-পাশে আৰম্ভ হোৱা এক নাৰীবাদী আন্দোলন আৰু ইয়াৰ বৈশিষ্ট্য হৈছে নাৰী সৱলীকৰণ,ইণ্টাৰনেট সঁজুলিৰ ব্যৱহাৰ, আৰু আন্তঃবিভাজন চতুৰ্থ ঢৌৱে লিংগভিত্তিক নীতি-নিয়ম আৰু সমাজত নাৰীক প্ৰান্তীয়কৰণৰ ওপৰত গুৰুত্ব আৰোপ কৰি অধিক লিংগ সমতা বিচাৰিছে

চতুৰ্থ ঢৌৰ নাৰীবাদ হৈ পৰিল মহিলাসকলে যৌন নিৰ্যাতন, যৌন নিৰ্যাতন, যৌন হিংসা, নাৰীৰ বস্তুনিষ্ঠতা, কৰ্মক্ষেত্ৰত যৌনতাবাদৰ বিষয়ে নিজৰ কাহিনী অনলাইনত শ্বেয়াৰ কৰাৰ এক আন্দোলন ইণ্টাৰনেটে মহিলাসকলক তেওঁলোকৰ কণ্ঠ কেইছেকেণ্ডমানৰ ভিতৰতে সমগ্ৰ বিশ্বতে শুনোৱাবলৈ সুযোগ দিলে ছচিয়েল মিডিয়াই মহিলাসকলক নিজৰ সময়ত আৰু নিজৰ চৰ্ত অনুসৰি যিকোনো বিষয়ৰ ওপৰত মুক্তভাৱে কথা পতাৰ সম্ভাৱনা দিলে সমগ্ৰ বিশ্বৰ মহিলাসকলে কাহিনী কবলৈ আৰম্ভ কৰাৰ লগে লগে তেওঁলোকে সমস্যাটোৰ পৰিসৰ আৰু সকলোতে কেনেকৈ ঘটি আছে সেই কথা উপলব্ধি কৰিলে ইণ্টাৰনেট সক্ৰিয়তা চতুৰ্থ ঢৌৰ এটা মূল বৈশিষ্ট্য

চতুৰ্থ ঢৌৱে আন্তঃবিভাজন আৰু ক্ষমতাৰ আন্তঃসংলগ্ন ব্যৱস্থাৰ ওপৰত গুৰুত্ব আৰোপ কৰে, আৰু এইবোৰে পৰম্পৰাগতভাৱে প্ৰান্তীয় গোটসমূহৰ সামাজিক স্তৰবিন্যাসত কেনেদৰে অৰিহণা যোগায়,সেই বিষয়ে চৰ্চা কৰে চতুৰ্থ ঢৌৰ নাৰীবাদীসকলে (পূৰ্বৰ নাৰীবাদীসকলৰ দৰে) ৰাজনীতি আৰু ব্যৱসায়ত এই গোটসমূহৰ অধিক প্ৰতিনিধিত্বৰ পোষকতা কৰে আৰু যুক্তি আগবঢ়ায় যে নীতি আৰু পদ্ধতিসমূহে সকলো মানুহৰ দৃষ্টিভংগীক সামৰি ল'লে সমাজখন অধিক সমতাপূৰ্ণ হ'ব     

চতুৰ্থ ঢৌৰ নাৰীবাদে সমান কাম আৰু সমান দৰমহাৰ বাবে যুক্তি আগবঢ়ায় আৰু লিংগ নীতি-নিয়মসমূহ অতিক্ৰম কৰিবলৈ(উদাহৰণস্বৰূপেঃ আৱেগ আৰু অনুভূতি মুক্তভাৱে প্ৰকাশ কৰি শাৰীৰিকভাৱে নিজকে তেওঁলোকৰ দৰেই প্ৰকাশ কৰি) ছোৱালী আৰু মহিলাৰ সমান সুযোগ বিচাৰে ইয়াৰ লগতে লৰা আৰু পুৰুষৰ ক্ষেত্ৰতো ইচ্ছা বিস্তৃত হোৱাৰ দাবী কৰে সন্তানৰ প্ৰতি নিয়োজিত পিতৃ-মাতৃ হোৱাটোও এই আন্দোলনৰে এটা উদ্দেশ্যযৌন নিৰ্যাতন, যৌন বস্তুনিষ্ঠতা, যৌন নিৰ্যাতন, আৰু অন্যান্য ধৰণৰ লিংগভিত্তিক হিংসাৰ বিৰুদ্ধে সহযোগিতা, সংগঠিত আৰু মাত মাতিবলৈ ছপা, বাতৰি, আৰু ছচিয়েল মিডিয়া প্লেটফৰ্মৰ ব্যৱহাৰক অগ্ৰাধিকাৰ দিয়াটো এই আন্দোলনৰ নীতিতেই পৰে্

চতুৰ্থ ঢৌৰ নাৰীবাদে সমালোচনাৰো সন্মুখীন হৈছে কাৰণ ই প্ৰযুক্তিৰ ওপৰত নিৰ্ভৰশীল ৰাগনা ৰক জনছে যুক্তি দিছিল যে "এই 'চতুৰ্থ ঢৌ'ই সন্মুখীন হ'বলগীয়া মূল সমস্যাটো হ'ব ডিজিটেল মিডিয়া সঁজুলিসমূহৰ অসমতাপূৰ্ণ প্ৰৱেশ আৰু মালিকীস্বত্ব" চতুৰ্থ ঢৌটো ৰৈ গৈছে প্ৰযুক্তিৰ সামৰ্থ্য আৰু ব্যৱহাৰ কৰিব পৰাসকলক সৰ্বোচ্চ কণ্ঠদান দি সৃষ্টি কৰা "অন্তৰ্নিহিত শ্ৰেণীবাদ আৰু সক্ষমতাবাদ"ৰ সৈতে  আনহাতে ব্যাপক সামাজিক অন্যায়ৰ দ্বাৰা জুৰুলা অঞ্চলসমূহত ছ'চিয়েল মিডিয়াৰ বৃদ্ধি লেহেমীয়া হৈ আছে উত্তৰ আমেৰিকাৰ সমাজবিজ্ঞানী আমাণ্ডা ই ভিকেৰীয়ে দাবী কৰিছে যে চতুৰ্থ ঢৌৰ নাৰীবাদে মূলসুঁতিৰ সংগ্ৰামৰ বাবে ঠাই সৃষ্টি কৰিবলৈ তেওঁলোকে সন্মুখীন হোৱা নিৰ্দিষ্ট অন্যায়ক অৱহেলা কৰি অন্তৰ্ভুক্তিৰ বাবে যুঁজ দিয়া বৰ্ণৰ মহিলাসকলক প্ৰান্তীয়কৰণ কৰে

তথ্যসূত্ৰ

শ্ৰেণী:নাৰীবাদ
চতুৰ্ভুজ () হৈছে চাৰিটা বাহু বিশিষ্ট সমতল ক্ষেত্ৰ 

 ধৰণ 
বৈশিষ্ট্য অনুসাৰে চতুৰ্ভুজক বিভিন্ন নামত নামত নামাংকৰন কৰা হৈছে ইয়াৰ ভিতৰত উল্লেখযোগ্যবোৰ হল :-

ট্ৰেপিজিয়াম, সামান্তৰিক, ৰম্বাছ, আয়তক্ষেত্ৰ আৰু বৰ্গক্ষেত্ৰ 

চিত্ৰ: .

 শ্ৰেণীকৰন 
চতুৰ্ভুজৰ শ্ৰেনীবিন্যাস, তলৰ দিয়াবোৰ সাধাৰণ চতুৰ্ভুজৰ বিশেষ আকাৰ

তথ্য সংগ্ৰহ

বাহ্যিক সংযোগ

     
    ,         --
            
 ()       
           
            ,            .
              

শ্ৰেণী:বহুভুজ
চত্তিশগড় ৰাজ্যিক মহিলা আয়োগ হৈছে চত্তিশগড় ৰাজ্যৰ মহিলাৰ বিৰুদ্ধে অপৰাধ সম্পৰ্কীয় বিষয়সমূহৰ সৈতে মোকাবিলা কৰিবলৈ ১৯৯৩ চনত গঠন কৰা এটা বিধিগত সংস্থা ৰাজ্যৰ মহিলা কল্যাণৰ বাবে চত্তিশগড় চৰকাৰে অৰ্ধ-ন্যায়িক সংস্থা হিচাপে মহিলা আয়োগ গঠন কৰিছিল

 ইতিহাস আৰু উদ্দেশ্য 

মহিলা সম্পৰ্কীয় নিৰ্দিষ্ট সমস্যাসমূহৰ তদন্তৰ বাবে আৰু ৰাজ্যৰ পৰা মহিলা সম্পৰ্কীয় বিষয়সমূহ অধ্যয়ন কৰাৰ উপৰিও ছত্তীশগড় ৰাজ্যিক মহিলা আয়োগ গঠন কৰা হৈছিল  . আয়োগ মহিলাৰ অধিকাৰ সুৰক্ষিত কৰাৰ ক্ষমতাৰে সজ্জিত আৰু পৰিয়াল-সমাজত সন্মুখীন হোৱা যিকোনো ধৰণৰ হাৰাশাস্তি আৰু সমস্যাৰ বিৰুদ্ধে তেওঁলোকৰ সুৰক্ষা আৰু সমতা নিশ্চিত কৰাৰ দায়িত্বৰে সমৃদ্ধ 

তলত উল্লেখ কৰা উদ্দেশ্যেৰে আয়োগ গঠন কৰা হৈছিল-

১. মহিলাৰ সুৰক্ষা আৰু কল্যাণ নিশ্চিত কৰা

২. প্ৰাসংগিক আইন উলংঘা বা সুযোগ অস্বীকাৰ বা মহিলাসকলক কোনো অধিকাৰৰ পৰা বঞ্চিত কৰাৰ ক্ষেত্ৰত সময়মতে লিংগভিত্তিক বিষয়সমূহ চম্ভালিব লাগে

৩. মহিলা ভিত্তিক বিষয়ত ৰাজ্য চৰকাৰক পৰামৰ্শ দিয়া

৪. ৰাজ্যৰ মহিলা ভিত্তিক আইন সন্দৰ্ভত ৰাজহুৱা স্থানত সজাগতা সৃষ্টিৰ বাবে আয়োগে মাজে মাজে পদক্ষেপ গ্ৰহণ কৰে

আন ৰাজ্যৰ তুলনাত কভিড লকডাউনৰ সময়ত ছত্তীশগড় ৰাজ্যিক মহিলা আয়োগে বৃহৎ সংখ্যক শুনানি অনুষ্ঠিত কৰে

 গঠন

এগৰাকী অধ্যক্ষ আৰু ৪ জন সদস্যৰে ছত্তীশগড় ৰাজ্যিক মহিলা আয়োগ গঠন কৰা হয় ৰাজ্যৰ সমাজ কল্যাণ বিভাগে মহিলা আয়োগৰ অধ্যক্ষ নিযুক্তিৰ বাবে গাঁথনি তৈয়াৰ কৰে

শ্ৰীমতী কিৰণমায়ী নায়ক, ছত্তীশগড় ৰাজ্যিক মহিলা আয়োগৰ অধ্যক্ষ তেওঁলোকৰ কাৰ্যকাল তিনি বছৰৰ৷

 কাৰ্যাৱলী 

১. আয়োগে ভাৰতীয় সংবিধান আৰু মহিলা সম্পৰ্কীয় আইনসমূহৰ অধীনত মহিলাসকলৰ বাবে নিশ্চিত কৰা ব্যৱস্থা আৰু সুৰক্ষাৰ প্ৰতি নিশ্চিতি লোৱাটো নিশ্চিত কৰিব লাগে

২. ৰাজ্যৰ কোনো সংস্থাই মহিলাৰ বিৰুদ্ধে সুৰক্ষামূলক ব্যৱস্থা ৰূপায়ণ কৰাত ব্যৰ্থ হলে চৰকাৰৰ জাননীত একেখিনি লাভ কৰা

৩. ৰাজ্যৰ মহিলাসকলক ন্যায় প্ৰদানৰ ক্ষেত্ৰত যিকোনো আইন বিফল হলে সংশোধনীৰ বাবে পৰামৰ্শ দিয়া

৪. মহিলাৰ অধিকাৰ উলংঘাৰ যিকোনো বিষয় সংশ্লিষ্ট কৰ্তৃপক্ষৰ সৈতে গ্ৰহণ কৰা আৰু তেওঁলোকক অনুসৰণমূলক ব্যৱস্থা গ্ৰহণৰ পৰামৰ্শ দিয়া

৫ ভাৰতীয় সংবিধানৰ অধীনত নিশ্চিত কৰা নিজৰ অধিকাৰ খৰ্বৰ অভিযোগ আৰু নিজৰ সুৰক্ষা ব্যৱস্থা ৰূপায়ণ নকৰাৰ অভিযোগ থকা মহিলাসকলে প্ৰতিকাৰৰ বাবে পোনপটীয়াকৈ মহিলা আয়োগৰ কাষ চাপিব পাৰে

৬. ৰাজ্যত অত্যাচাৰ আৰু বৈষম্যৰ বলি হোৱা মহিলাসকলক পৰামৰ্শ আৰু সহায় কৰা

৭. মহিলাৰ গণ গোটৰ সৈতে জড়িত যিকোনো বিষয়ৰ বাবে মামলাৰ খৰচৰ বিত্তীয় সাহায্য আৰু মাজে মাজে সেইবোৰৰ সৈতে জড়িত ৰাজ্য চৰকাৰক প্ৰতিবেদন দিয়া

৮. মহিলা কাৰাবন্দী দাখিল কৰা যিকোনো চৌহদ, কাৰাগাৰ বা অন্যান্য ৰিমাণ্ড হোম বা আন যিকোনো গোচৰ পৰিদৰ্শন কৰি প্ৰয়োজনসাপেক্ষে নিজ নিজ কৰ্তৃপক্ষৰ জাননীলৈ অনা

৯. মহিলা ভিত্তিক যিকোনো নিৰ্দিষ্ট বিষয়ৰ সোধা-পোছা, অধ্যয়ন আৰু অনুসন্ধান কৰা

১০. শৈক্ষিক গৱেষণা আৰম্ভ কৰা বা যিকোনো প্ৰচাৰ পদ্ধতি গ্ৰহণ কৰা আৰু সকলো ক্ষেত্ৰতে মহিলাৰ প্ৰতিনিধিত্ব নিশ্চিত কৰাৰ উপায়ৰ পৰামৰ্শ দিয়া আৰু তেওঁলোকৰ অধিকাৰৰ পৰা বঞ্চিত কৰা কাৰণ চিনাক্ত কৰা

১১. মহিলাসকলক তেওঁলোকৰ অধিকাৰৰ পৰা বঞ্চিত কৰা কোনো বিষয় বা মহিলা সুৰক্ষা আইন কাৰ্যকৰী নোহোৱা বা তেওঁলোকৰ সৈতে জড়িত কোনো নীতি অমান্য কৰা বা তেওঁলোকৰ সৈতে জড়িত মহিলা কল্যাণ আৰু সকাহৰ সৈতে জড়িত নিৰ্দেশনা মানি চলাত ব্যৰ্থ হোৱাৰ বিষয়ে - বা কোনো অভিযোগৰ সোধা-পোছা কৰা

 সম্পৰ্কিত প্ৰবন্ধ 

ৰাষ্ট্ৰীয় মহিলা আয়োগ
 তথ্যসূত্ৰ 

 বাহ্যিক সংযোগ 
   
  
শ্ৰেণী:ভাৰতৰ মহিলা আয়োগ
শ্ৰেণী:নাৰীবাদী সংগঠন
চনিৰা বজ্ৰাচাৰ্য ( ; জন্ম ১৯৯৫) নেপালৰ পাটনাৰ এগৰাকী প্ৰাক্তন কুমাৰী বা জীৱন্ত দেৱী

 জীৱনী 
নেপালত জন্মগ্ৰহণ কৰা এই দেৱী গৰাকী ২০০০ চনৰ এপ্ৰিল মাহত জীৱন্ত দেৱী হিচাপে নিৰ্বাচিত হৈছিল আৰু পাঁচ বছৰ বয়সত সিংহাসনত বহিছিল  ২০০১ চনৰ মে মাহৰ শেষৰ ফালে তেওঁ চাৰিদিনধৰি কান্দিছিল যিটোক অশুভ লক্ষণ বুলি আখ্যা দিয়া  হৈছিল তেওঁৰ কান্দোন বন্ধ হোৱাৰ পিছদিনাই নেপালৰ ৰাজহত্যা সংঘটিত হয়  কুমাৰীৰ প্ৰথাৰ দৰে প্ৰথমবাৰৰ বাবে ঋতুস্ৰাৱ হোৱাৰ সময়ত ১৫ বছৰ বয়সত যৌৱনকালত উপনীত হোৱাৰ লগে লগে তেওঁৰ ৰাজত্বৰ অন্ত পৰে তেওঁৰ পিছতে সমীতা বজ্ৰাচাৰ্য ৰাজপাটত বহে ৷  বজ্ৰাচাৰ্য হৈছে তিনি দশক ধৰি পাটনত ৰাজত্ব কৰা আটাইতকৈ দীৰ্ঘজীৱী দেৱীসকলৰ ভিতৰত অন্যতম ধন কুমাৰী বজ্ৰাচাৰ্যৰ ভতিজী 

বজ্ৰাচাৰ্যই সাৱলীল ইংৰাজী ক'ব পাৰে তেওঁৰ জীৱন্ত দেৱী হিচাপে ৰাজত্বকালত তেওঁক ইংৰাজী শিকোৱা হৈছিল  জীৱন্ত দেৱী হিচাপে অৱসৰ লোৱাৰ পিছত তেওঁ কাঠমাণ্ডু বিশ্ববিদ্যালয়ত ব্যৱসায় প্ৰশাসন বিষয়ত অধ্যয়ন কৰে আৰু শেষত ব্যৱসায় প্ৰশাসনত স্নাতকোত্তৰ ডিগ্ৰী লাভ কৰে 

 তথ্যসূত্ৰ 

 বাহ্যিক সংযোগ 

 100    
  -:   (  )
শ্ৰেণী:জীৱিত ব্যক্তি
চনী ৰানা (নেপালী:  ), জন্ম: ১৭ অক্টোবৰ ১৯৬৫চন, নেপালৰ প্ৰথম মহিলা পাইলট ১৯৯১ চনৰ ২৯ মাৰ্চত নেপালৰ অসামৰিক বিমান পৰিবহণ কৰ্তৃপক্ষৰ পৰা ১১৯ নম্বৰ অনুজ্ঞাপত্ৰৰ অধীনত তেওঁ বিমান পৰিবহণৰ অনুজ্ঞাপত্ৰ লাভ কৰে ইয়াৰ উপৰিও তেওঁ বয়িং জেট বিমানৰো প্ৰথম নেপালী মহিলা পাইলট
জন্ম আৰু শিক্ষা
১৯৬৫ চনৰ ১৭ অক্টোবৰত (২০২২ খ্ৰীষ্টাব্দ) লক্ষ্মী পূজাৰ দিনা কাঠমাণ্ডুৰ থামেল নামে ঠাইত পিতৃ ওম নৰসিংহ ৰানা আৰু মাতৃ কাঞ্চন ৰানাৰ ঘৰত চনী ৰানাৰ জন্ম হয় শিক্ষাগ্ৰহণৰ ক্ষেত্ৰত মহেন্দ্ৰ ভৱন বিদ্যালয়ৰ পৰা এছ এল চি পৰ্যায়ৰ শিক্ষা সম্পূৰ্ণ কৰি পদ্ম কন্যা মাল্টিপল কেম্পাছৰ পৰা চাৰ্টিফিকেট ডিগ্ৰী আৰু ডিপ্লমা লাভ কৰে ইয়াৰ পিছত চনী ৰানাই ১৯৮৭ চনত বিমান পৰিবহণৰ প্ৰশিক্ষণ লবলৈ আমেৰিকালৈ যায়
কৰ্মজীৱন
আমেৰিকালৈ গৈ চনী ৰাণাই ১৯৯১ চনৰ ২০ মাৰ্চত  ত নাম পঞ্জীয়ন কৰে (২৬ কাৰ্তিক ২০৪৭ বি এছ) পাইলটৰ প্ৰশিক্ষণ সম্পূৰ্ণ হোৱাৰ দুবছৰৰ পিছত তেওঁ তেতিয়াৰ ৰয়েল নেপাল এয়াৰলাইন্স কৰ্পৰেশ্যন (আৰ এন এ চি)ত কাম কৰিবলৈ আৰম্ভ কৰে আৰ এন এ চিয়ে তিনিটা পাইলট পদৰ  বাবে নিয়োগ মুকলি কৰিছিল আৰু ইয়াত মুঠ ১০জন পাইলটে আবেদন কৰিছিল তাৰ ভিতৰত চনী আৰু ৰাক্ষ্য ৰানা আছিল মাত্ৰ দুগৰাকী মহিলা আবেদক নিৰ্বাচন প্ৰক্ৰিয়াত ১০ জনৰ ভিতৰত চনী ৰানাক নিৰ্বাচিত কৰা হয় আৰু তাৰ পিছত তেওঁ আৰ এন এ চিৰ বাবে কাম কৰিবলৈ আৰম্ভ কৰে আৰু নেপালৰ প্ৰথমগৰাকী বাণিজ্যিক বিমানৰ নেপালী মহিলা পাইলট হিচাপে পৰিগণিত হয় ১৯৯০ চনৰ ১২ নৱেম্বৰত প্ৰশিক্ষাৰ্থী সহ-পাইলট হিচাপে কাম আৰম্ভ কৰা চনীয়ে ১৯৯১ চনৰ ৩১ মাৰ্চত জুনিয়ৰ সহ-পাইলট হিচাপে কাম আৰম্ভ কৰে আৰু ১৯৯২ চনৰ ১৪ জুলাইত জ্যেষ্ঠ সহ-পাইলট হয়

২০০৫ চনৰ ২৩ নৱেম্বৰত ৰ অসামৰিক বিমান পৰিবহণ বিভাগৰ পৰা বয়িং অনুজ্ঞাপত্ৰ লাভ কৰি ২০০৫ চনৰ ২৩ ডিচেম্বৰৰ পৰা বি ৭৫৭ৰ সহ-পাইলট হিচাপে চনী ৰানা কাম কৰিবলৈ আৰম্ভ কৰে

১৯৯৩ চনত ৰাণাক গোৰ্খা দক্ষিণা বহু (চতুৰ্থ শ্ৰেণী) শৃঙ্খলাৰে সন্মানিত কৰা হয়
ব্যক্তিগত জীৱন
সাত বছৰ পাইলটৰ জীৱন কটোৱাৰ পিছত ২০৫৫ বি এছ (১৯৯৮-১৯৯৯)ত সহযোগী পাইলট বিজয় গিৰিৰ সৈতে চনী ৰানা বিবাহ-পাশত আৱদ্ধ হয় ২০০২ চনৰ ১৭ জুলাই (১ শ্ৰৱণ ২০৫৯)ত সুৰখেটত বিমান দুৰ্ঘটনাত বিজয় গিৰিৰ মৃত্যু হয় তেওঁলোকৰ এগৰাকী কন্যা আছে চনী ৰানাৰ কনিষ্ঠ ভাতৃ আশীষ নৰসিং ৰানাও এগৰাকী পাইলট চনী বৰ্তমান কাঠমাণ্ডুৰ মহাৰাজগঞ্জত বাস কৰে
প্ৰথম নেপালী মহিলা পাইলট বিতৰ্ক
যদিও চনী ৰানাই ১৯৯১ চনৰ ২৯ মাৰ্চত বিমান পৰিবহনৰ অনুজ্ঞাপত্ৰ লাভ কৰিছিল, জনপ্ৰিয়ভাৱে কিন্তু ৰক্ষ্য ৰানাই প্ৰথম নেপালী মহিলা পাইলট হিচাপে পৰিচিত ১৯৯২ চনৰ ২০ মে'ত ৰক্ষ্য ৰানাই অনুজ্ঞাপত্ৰ লাভ কৰে ৰ পাইলট সুৰক্ষা বিভাগৰ মুৰব্বী ৰাজু শ্ৰেষ্ঠৰ মতে, চনী ৰানা হৈছে নেপালী বিমান পৰিবহণৰ অনুজ্ঞাপত্ৰ থকা প্ৰথমগৰাকী মহিলা নেপালী পাইলট ২০১৬ চনৰ ২২ মে'ত  এ এটা বিবৃতি প্ৰকাশ কৰি চ'নী ৰানাক নেপালী অসামৰিক অনুজ্ঞা পত্ৰ থকা প্ৰথমগৰাকী নেপালী মহিলা পাইলট হিচাপে ঘোষণা কৰে

তথ্য সূত্ৰ

শ্ৰেণী:পাইলট
শ্ৰেণী:নেপালৰ ব্যক্তি
চনু নিগম (, ৩০ জুলাই ১৯৭৩-) এজন ভাৰতীয় কণ্ঠশিল্পী তেওঁ মূলতঃ হিন্দী আৰু কন্নড় ভাষাত গীত গাইছে তদুপৰি তেওঁ উৰ্দু, তামিল, অসমীয়া, পঞ্জাবী, বঙালী মালয়ালম, মাৰাঠী, তেলুগু, আৰু নেপালী ভাষাৰ বোলছবিৰ গীততো কণ্ঠ নিগৰাইছে তেওঁ কেইবাটাও ইণ্ডিপপ্ এলবাম মুকলি কৰিছে আৰু বোলছবিতো অভিনয় কৰিছে সংখ্যাতত্ত্বৰ আধাৰত তেওঁ নিজৰ উপাধিৰ বানানটো '' ৰপৰা '' কৰিছিল কিন্তু পিছত পূৰ্বৰ শব্দটোকে ব্যৱহাৰ কৰিবলৈ লয়

প্ৰাৰম্ভিক জীৱন
চনু নিগমে চাৰিবছৰ বয়সতে দেউতাকৰ লগত মঞ্চত উঠি মহম্মদ ৰফিৰ "ক্যা হুৱা তেৰা ৱাদা" গীতত কণ্ঠ নিগৰায় তেতিয়াৰে পৰা তেওঁ বিবাহ আৰু ভোজৰ সংগীতানুষ্ঠানবোৰত দেউতাকক সংগ দিবলৈ লয় কৈশোৰ অৱস্থাত সংগীতৰ শিক্ষা গ্ৰহণ কৰি তেওঁ ১৯ বছৰ বয়সত বোলছবিৰ নেপথ্য গায়ক হ'বলৈ মুম্বাইলৈ ঢাপলি মেলে তেওঁ শাস্ত্ৰীয় গায়ক ওস্তাদ গুলাম মুস্তাফা খানৰ ওচৰত সংগীতৰ শিক্ষা লৈছিল

পেচাগত জীৱন
পাৰ্শ্ব গায়কী
প্ৰথম অৱস্থাত চনু নিগমে মুম্বাইত সুযোগৰ বাবে কষ্ট কৰিবলগীয়া হৈছিল টি-চিৰিজৰ বেনাৰত তেওঁ মহম্মদ ৰফিৰ গানৰ এলবাম "ৰফি কি য়াদে"ত কণ্ঠ দিবলৈ সুবিধা পায় সেই সময়ত চনু নিগমৰ গায়কীক কোনো কোনোৱে "ৰফিৰ ক্ল'ন" আখ্যা দিছিল ১৯৯২ চনত "জানম" বোলছবিত চনু নিগমে পাৰ্শ্ব গায়ক হিচাপে সুযোগ পায় বোলছবিখনে অৱশ্যে কেতিয়াও মুক্তি লাভ নকৰিলে তাৰ পিছত তেওঁ ৰে'ডিঅ' বিজ্ঞানপৰ বাবে গাবলৈ লয়

১৯৯৫ চনৰ ১ মে'ৰ পৰা সম্প্ৰচাৰ হোৱা টিভি শ্ব' "চা ৰে গা মা পা"ত চনু নিগমে আঁত ধৰোঁতাৰূপে কাম কৰিবলৈ আৰম্ভ কৰে গায়কৰ প্ৰতিভা সন্ধানী প্ৰতিযোগিতাখন অচিৰেই টেলিভিজন জগতত অতি জনপ্ৰিয় হৈ পৰে ইয়াৰ পিছতে তেওঁ "বেৱফা চনম" (১৯৯৫) বোলছবিত "আচ্ছা ছিলা দিয়া" গীতটো গাবলৈ পায় তেওঁৰ প্ৰথম গুৰুত্বপূৰ্ণ সফলতা আছিল ১৯৯৭ চনৰ "ব'ৰ্ডাৰ" বোলছবিত অনু মালিকে সৃষ্টি কৰা গীত "ছন্দেছে আতে হেই" ১৯৯৯ চনত মুক্তি লাভ কৰা ছাজিদ-ৱাজিদৰ সংগীতেৰে চনু নিগমৰ একক এলবাম "দিৱানা"ই অতীব জনপ্ৰিয়তা লাভ কৰে আৰু ভাৰতীয় ইণ্ডিপপ জগতত ই এক অন্যতম সফল এলবাম নাদীম-শ্ৰাৱনৰ সংগীতেৰে সজোৱা "পৰদেচ" ছবিত চনুৰ "য়েহ দিল দিৱানা" গীতটোৱে 'ৰফি ক্ল'ন' ইমেজ আঁতৰাত সহায় কৰে তেতিয়াৰে পৰা তেওঁ নিজস্ব এটা শৈলীৰে গোৱা গীতবোৰ শ্ৰোতাই আদৰ লৈছে আৰু ন-প্ৰজন্মৰ গায়কৰ বাবে তেওঁ আদৰ্শস্বৰূপ হৈ পৰিছে

মূলতঃ হিন্দী ভাষাত ৰোমাণ্টিক, ৰক্, দুখৰ, দেশপ্ৰেম আদি বিষয়ক গীত গাই চনু নিগমে বহুতো বঁটা লাভ কৰিছে হিন্দীৰ বাহিৰেও তেওঁ অসমীয়া, বঙালী, কন্নড়, ভোজপুৰী, মাৰাঠী, তামিল, তেলুগু, পঞ্জাবী, নেপালী আদি ভাষাত গীত গাইছে
দুই দশকৰো অধিকঁকাল জোৰা কেৰিয়াৰত নিগমে এ. আৰ. ৰহমান, ইলিয়াৰাজা, অনু মালিক, প্ৰীতম, যতীন-ললিত, নাদিম-শ্ৰাৱন, বিশাল-শেখৰ, আদেশ শ্ৰীবাস্তৱ, আনন্দ মিলিন, ছাজিদ-ৱাজিদ আদি সংগীতকাৰৰ অধীনত কাম কৰিছে

তথ্যসূত্ৰ

বহিঃ সংযোগ

  
      

শ্ৰেণী:ভাৰতৰ ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী
শ্ৰেণী:মাৰাঠী চলচ্চিত্ৰৰ নেপথ্য কণ্ঠশিল্পী
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
শ্ৰেণী:ফিল্মফেয়াৰ বঁটা বিজয়ী
শ্ৰেণী:শ্ৰেষ্ঠ পুৰুষ নেপথ্য কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা বিজয়ী
চনু মুৰ্মু (ইংৰাজী:  ) এজন নেপালৰ ৰাজনীতিবিদ তেওঁ জনমত পাৰ্টিৰ এগৰাকী সক্ৰিয় সদস্য তেওঁ বৰ্তমান নেপালৰ দ্বিতীয় ফেডাৰেল সংসদৰ সদস্য হিচাপে কাৰ্যনিৰ্বাহ কৰি আছে ২০২২ চনৰ নেপালৰ সাধাৰণ নিৰ্বাচনত তেওঁ খিলঞ্জীয়া শ্ৰেণীৰ পৰা আনুপাতিক প্ৰতিনিধি হিচাপে নিৰ্বাচিত হয়

তথ্য সংগ্ৰহ

শ্ৰেণী:নেপালৰ ব্যক্তি
শ্ৰেণী:চাঁওতালি ব্যক্তি
চন্দন কুমাৰ সৰকাৰ 
এজন ভাৰতীয় তথা অসম ৰাজ্যৰ ৰাজনৈতিক নেতা আছিল তেওঁ ২০১৫ চনৰ পৰা ২০১৬ চনলৈ তৰুণ গগৈৰ তৃতীয়কালৰ মন্ত্ৰালয়ত জলসিঞ্চন আৰু মাটি সংৰক্ষণ মন্ত্ৰী হিচাপে কাৰ্যনিৰ্বাহ কৰিছিল
সৰকাৰদেৱে ১৯৯১ চনৰ পৰা ১৯৯৬ চনলৈ, ২০০১ চনৰ পৰা ২০০৬ চনলৈ আৰু পুনৰ ২০১১ চনৰ পৰা ২০১৬ চনলৈ অভয়াপুৰী দক্ষিণ বিধানসভা সমষ্টিৰ পৰা অসম বিধানসভাৰ সদস্য আছিল পৰৱৰ্তী সময়ত ২০২১ চনত তেওঁৰ পুত্ৰ প্ৰদীপ সৰকাৰে অভয়াপুৰী দক্ষিণ বিধানসভা সমষ্টিৰ পৰা প্ৰতদ্বন্দ্বিতা আগবঢ়াই আৰু বিধায়ক হিচাপে নিৰ্বাচিত হয়
 প্ৰাথমিক জীৱন আৰু শিক্ষা 
সৰকাৰ আছিল প্ৰয়াত বিজয় চন্দ্ৰ সৰকাৰৰ পুত্ৰ তেওঁ ১৯৭৪ চনত চকলা উচ্চতৰ মাধ্যমিক বিদ্যালয়ৰ পৰা হাইস্কুলীয়া শিক্ষা সমাপ্ত কৰে
 ৰাজনৈতিক কেৰিয়াৰ 
তেওঁ ১৯৯১ চনৰ অসম বিধানসভা নিৰ্বাচন ভাৰতীয় জাতীয় কংগ্ৰেছ দলৰ পৰা অভয়াপুৰী দক্ষিণ বিধানসভা সমষ্টিৰ প্ৰাৰ্থী আছিল আৰু ২২৩১১টা ভোট(৩২.৫৮) লাভ কৰিছিল১৯৯৬ চনৰ অসম বিধানসভা নিৰ্বাচনত সৰকাৰে মুঠ ভোটৰ ১৬৯৭৭(২২.২৪)টা ভোট লাভ কৰি অসম গণ পৰিষদৰ প্ৰাৰ্থী ৰবীন বানিক্যৰ হাতত ২৬৫৭২ ভোটত পৰাস্ত হয়২০০১ চনৰ অসম বিধানসভা নিৰ্বাচনত মুঠ ৪৫৩১৮(৫০.০২)টা ভোট লাভ কৰি পুনৰ অভয়াপুৰী দক্ষিণ বিধানসভা সমষ্টিৰপৰা বিধায়ক হয় তেওঁ ৰবীন বানিক্যক ৩৬৩৩টা ভোটত পৰাস্ত কৰে২০০৬ চনৰ অসম বিধানসভাৰ নিৰ্বাচনত ২৬৬৩৮টা ভোট লাভ কৰি পুনৰ ৰবীন বানিক্যৰ হাতত ৪০৩৪টা ভোটত পৰাস্ত হয়২০১১ চনৰ অসম বিধানসভাৰ নিৰ্বাচনত অভয়াপুৰী দক্ষিণ বিধান সভা সমষ্টিৰ পৰা পুনৰ ভাৰতীয় জাতীয় কংগ্ৰেছৰ প্ৰাৰ্থী হৈ নিকটতম প্ৰতিদ্বন্দ্বীক ১৫৮৯৯টা ভোটত পৰাস্ত কৰে ২৩ জানুৱাৰী, ২০১৫ চনত তৰুণ গগৈ মন্ত্ৰীসভাৰ তৃতীয় মন্ত্ৰালয়ৰ সালসলনিত সৰকাৰে জলসিঞ্চন আৰু মাটি সংৰক্ষণৰ বিভাগৰ মন্ত্ৰী হিচাপে নিযুক্তি লাভ কৰে ২০১৬ চনৰ অসম বিধানসভা নিৰ্বাচনত অনন্ত কুমাৰ মালোৰ হাতত ১৯১টা ভোটত পৰাস্ত হয় নিৰ্বাচনত পৰাস্ত হোৱা ১০জন কেবিনেট মন্ত্ৰীৰ ভিতৰত তেওঁ অন্যতম
 ব্যক্তিগত জীৱন আৰু মৃত্যু 
তেওঁৰ ২জন পুত্ৰ আৰু ১ গৰাকী কন্যা সন্তান আছিল ২০২১ চনত অসম বিধানসভা নিৰ্বাচনত অভয়াপুৰী দক্ষিণ বিধান সভা সমষ্টিৰ পৰা পুত্ৰ প্ৰদীপ সৰকাৰে বিধায়ক হিচাপে নিৰ্বাচিত হয় ২০১৮ চনৰ ১৯ নৱেম্বৰত সৰকাৰৰ কাৰ্ডিয়াক এৰেষ্ট হোৱাত লগে লগে বঙাইগাঁৱৰ এখন ব্যক্তিগত চিকিৎসালয়লৈ লৈ যোৱা হয় আৰু পিছত মৃত্যু হয়
তেওঁৰ মৃত্যুত কেইবাজনো ৰাজনীতিবিদে শ্ৰদ্ধাঞ্জলি জনায় যেনে ৰিপুন বৰা, হিমন্ত বিশ্ব শৰ্মা আৰু অসমৰ মুখ্যমন্ত্ৰী সৰ্বানন্দ সোণোৱাল ইত্যাদি সোণোৱালদেৱে কয় যে পূৰ্বৰ কংগ্ৰেছ চৰকাৰৰ মন্ত্ৰী হিচাপে সৰকাৰে মূল্যৱান সেৱা আগবঢ়াইছিল, যিটো ৰাইজে সদায় মনত ৰাখিব আৰু তেওঁৰ মৃত্যু সমাজৰ বাবে এক অপূৰণীয় ক্ষতি

তথ্যসূত্ৰ
চন্দন তিৱাৰী () হ'ল বিহাৰৰ এগৰাকী ভাৰতীয় লোকগায়ক লোকগায়িকা হিচাপে পৰিচিত তিৱাৰীয়ে ভোজপুৰী, নাগপুৰী, আৱাধি আৰু হিন্দী ভাষাত গীত গায় তেওঁক সংগীত নাটক একাডেমী-বিসমিল্লাহ খান সন্মান প্ৰদান কৰা হৈছিল কলকাতাত ভোজপুৰী কোকিলাই তেওঁক সন্মানিত কৰিছিল বিএজি ফিল্মছ-নিউজ ২৪-এ তেওঁক শ্ৰেষ্ঠ পৰম্পৰাগত লোকগায়িকাক সন্মান প্ৰদান কৰে ভাৰতীয় লোকসংগীতলৈ আগবঢ়োৱা অৱদানৰ বাবে ইণ্ডিয়া টুডে আলোচনীত কভাৰ ষ্টৰীত প্ৰকাশ পাইছিল তেওঁ পূৰবী সোহৰ, পাচৰা গান্ধী গীত, নদীৰ গীত, ছঠগীত কাজৰী আৰু থুমৰি আদি বিভিন্ন গীত গাই আহিছে

 প্ৰাৰম্ভিক জীৱন 
চন্দন তিৱাৰীৰ জন্ম হৈছিল ভাৰতৰ বিহাৰৰ ভোজপুৰ জিলাৰ বদকা গাঁৱত ঝাৰখণ্ডৰ চাছ বোকাৰোত তেওঁ ডাঙৰ-দীঘল হৈছিল হাজৰিবাগৰ বিনোবা ভাবে বিশ্ববিদ্যালয়ৰ পৰা নৃতত্ত্ব বিষয়ত অনাৰ্ছসহ বি.এ. উত্তীৰ্ণ হৈছিল তেওঁৰ এলাহাবাদ প্ৰয়াগ সংগীত সমিতি পৰা ছয় বছৰীয়া প্ৰভাৰকৰ প্ৰাপ্ত তেওঁ দিল্লী চৰকাৰৰ মৈথিলী আৰু ভোজপুৰী একাডেমীৰ বাবে বিৰল আৰু গ্ৰাম্য ভোজপুৰি গীতৰ ওপৰত গৱেষণা-প্ৰকল্পত নিয়োজিত হৈ আছে 

 কেৰিয়াৰ 
চন্দন তিৱাৰী ভোজপুৰী, মাইথিলী, মগাহী, আৱাধি, নাগপুৰী (বিশেষকৈ ভোজপুৰী ভাষাত) গান গোৱা এজন লোকগায়ক দূৰদৰ্শনত মাই মিউজিকেল এফৰ্টৰ বিশেষ শ্ব' আৰু পুৰবিয়াতান আৰু নিমিয়া চিৰাইয়ান কে বাছাৰ দৰে ধাৰাবাহিককে ধৰি বহু বিশেষ মিউজিকেল শ্ব' কৰিছে মহুৱা টি.ভি.ত জিলা টপ এণ্ড ছুৰ সংগ্ৰামত অংশগ্ৰহণ কৰিছিল ইটিভিৰ লোক জলৱা অনুষ্ঠানত অংশ লৈছিল ছানীয়ে বিগ মেজিক গংগা টি.ভিৰ লগতে ভক্তিসাগৰৰ বহু বিশেষ অনুষ্ঠান কৰিছে অল ইণ্ডিয়া ৰেডিঅ পাটনাৰ সৈতে তেওঁ বিশেষ লোক আৰু গাজল ৰেকৰ্ডিং শ্ব কৰিছে তেওঁ সদায়েই লোকগীতত মহিলাৰ অংশগ্ৰহণ আৰু মহিলা সবলীকৰণৰ পক্ষত থিয় দি আহিছে

তেওঁ বহুতো সন্মানীয় ব্যক্তিগত এফ.এম.ৰেডিঅ' চেনেলৰ সৈতে বহুতো সংগীতৰ ধাৰাবাহিক আৰু সাক্ষাৎকাৰ অনুষ্ঠান কৰিছে যেনে ৰেডিঅ' মিৰ্চি, ৰেডিঅ' ধুম, ৰেডিয়' সনেহি আৰু মোবাইল ৰেডিঅ-গ্ৰামৱানী চন্দন তিৱাৰী বিগ মেজিক গংগা টিভি শ্ব' ৰং পুৰৱাইয়াৰ বাছনি টিম মেম্বাৰ আছিল চন্দন তিৱাৰীয়ে বিভিন্ন ধৰণৰ গীত, উৎসৱ আৰু বিভিন্ন ধৰণেৰে বিভিন্ন বিষয়ত কাম কৰি আহিছে তেওঁ সদায় সংগীত উদ্যোগত অশ্লীলতা বিৰোধী হৈ আহিছে

 তথ্যসূত্ৰ 

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী